description: Ameerika Ühendriikide kosmoseorganisatsiooni NASA Hawaii simulatsioonikeskus lõpetas hiljuti üks aasta kestnud uuringu, kuidas mõjub astronautidele pikaajaline kosmoselaevas ja Marsi väikeses kogukonnas kitsastes oludes elamine.

title: Kosmilistes oludes on mõrvari tabamine keerulisem kui Maal

maintext:
Uuringus keskenduti psühholoogilistele ja psühhosotsiaalsetele faktoritele, mis aitasid teha kindlaks, mis võib tulevikus astronaute ees oodata, edastab Daily Mail.
Üks stsenaariumitest oli kas kosmoselaevas või teisel planeedil kogukonnas toime pandud mõrv. Uuring näitas, et mõrva uurimine kosmilistes oludes on märgatavalt keerulisem kui Maal.
Kosmilistes oludes tuleb lisaks tavapärastele uurimismeetoditele ja aspektidele võtta arvesse ka astrofüüsikat, keemiat, bioloogiat ja gravitatsiooni puudumist.
Gravitatsiooni puudumisest tingituna võib kuriteopaik olla peaaegu tõenditevaba, neid on vähe või on tõendid vahetanud asukohta.
Pikaajalisel olemisel kosmilistes oludes inimkeha muutub ning need mõrvajäljed, mis Maal viiksid kuriteo lahendamiseni, ei pruugi seal aidata.
Teadlaste sõnul võtab kehast välja voolanud veri kosmoses tilkade kuju nagu ka ülejäänud vedelikud, olles kas siis ohvril või liikude allikast kaugemale.
Sõrmejälgede otsimine tavameetoditel ei aita, küll aga saavad uurijad seal kasutada laserskaneeringut. DNA-tõendid säilivad seal vaid mõne aja, seega tuleb kiirustada, et sellist tõendit saada.
Teadlaste sõnul saab kosmoses mõrva uurida näiteks kahtlusaluste higi järgi, higipiisad tuleb kätte saada enne, kui need vett tootvasse kondensatsioonisüsteemi kaovad. Higipiisakde kaudu võib jõuda DNAni.
Läbi inimkonna ajaloo on imimesed kas siis kadedusest, vihkamisest, vihast, ahnusest või mõnel teisel põhjusel oma liigikaaslasi hävitanud ja mõrvu toime pannud.
Üha enam kõlab kosmosega seotud teadlaste ja ärimeeste suust, et inimkond peab leidma veel ühe planeedi elamiseks. 21. sajandil on teadusringkondade ja ettevõtjate pilgud suunatud Punasele planeedile Marsile, kuhu loodetakse lennata juba 15 – 20 aasta pärast, et sinna koloonia rajada.
Inimloomus ei ole muutunud ja selle tõttu võib ka kosmilistes oludes, mis on sageli Maa oludest keerukamad, tulla ette olukordi, mis lõppevad mõrvaga.
Uurijate sõnul on katsed näidanud, et kosmilistes oludes saab käsirelvi kasutada, nagu ka pussnuge ja teisi teravaid tapariistu, samuti mürgitada ja võitluskunsti võtteid kasutada.
Astro- ja kosmonautidel on alates kosmoselendude algusaegadest alati pardal ka mõned relvad kaasas. NASA paneb astronautidele kaasa kaks käsirelva ja matšeete.
Kosmoselendudel ja teisel planeedil saab mõrva toime panna ka ilma relvi kasutamata, lihtsalt saboteerides elutähtsaid seadmeid, mis toodavad hapnikku ja soojust.
Kosmoselendude ajaloo jooksul on tulnud mitu korda ette, et mõni seade lakkab töötamast, seades astronautide elu ohtu. Lisaks ohustavad astronaute kosmose enda ohud nagu kosmiline kiirgus, mürgised gaasid ja kahjulikud bakterid.
Kosmilistes oludes tulistamine ei pruugi inimest tappa, pigem tekitab ta skafandrisse augu, mille tõttu kaitseülikond enam ei kaitse ja astronaudini jõuavad elu ohustavad ained, ta ei saa enam hapnikku ja soojus kaob.
NASA õpetab astronautidele juba nüüd, et mida tuleks teha, kui kosmoselaevas mõrv toime pannakse. Samas ei ole kunagi selliseid juhtumeid uuritud, sest kui ka neid on toimunud, on need salastatud.
Igatahes tuleb tulevikus sellele teemale rohkem tähelepanu pöörata, kuna Marsile lend toimub pika aja jooksul ja sel planeedil elatakse väikese kogukonnana isolatsioonis, siis võib seal mõrvu ette tulla. Meeskonnas peaks olema ka krimaaluurija, kellel on vastav ettevalmistus.
On olemas arvutimänge, milles kosmilistes oludes, kosmoselaevades ja teistel planeetidel otsitakse mõrvarit.
National Geographicul valmis sari, mis räägib esmamissioonist planeedile Marss.


description: President Barack Obama on olnud võimul ja elanud Valges Majas alates 2009. aastast ning Valge Maja ametlik fotograaf Pete Souza teinud temast ja ta perest umbes kaks miljonit fotot.

title: Valge Maja fotograaf Pete Souza on teinud Obamadest kaks miljonit fotot

maintext:
Obama viimane tööpäev presidendina on 19. jaanuaril 2017, pärast seda kolivad nii tema kui ta pereliikmed Valgest Majast välja, et sinna saaks asuda uus president Donald Trump koos perega.
Souza fotod Obamadest on üleval nii fotograafi leheküljel kui Valge Maja ametlikul leheküljel. Souza sõnul räägivad pildid sageli rohkem kui juuresolev tekst.
2009. – 1016. aastani jäädvustatud fotodel on Barack Obamat, ta naist Michelle Obamat ja nende tütreid Sashat ja Maliat näha erinevates paikades ja olukordades. On lõbusaimaid pilte ja on tõsisemaid pilte.
«Valge Maja fotograafina saan aru, et jäädvustan ajalugu. Teen seda kümneid kordi päevas,» teatas Souza.
Souza arvates jääb Barack Obama USA ajalukku ja ameeriklaste südamesse kui üks kompetentsemaid ja huvitavamaid presidente.
Valge Maja fotolehekülg Flickris.
Pete Souza lehekülg.

fasttext_language: et


description: Esimene riik, kes oma esindaja välja hõikas on Küpros!

title: Küpros avaldas oma esindaja 2017. aasta Eurovisiooniks!

maintext:
Saareriiki esindab 2017. aasta lauluvõistlusel artist nimega Hovig, vahendab Eurovision tv. Kuigi Küprose võistluslaul pole veel avalik, on teada, et selle on kirjutanud Rootsi autor Thomas G:son.
Thomas G:son oli ka 2016. aasta Küprose võistlusloo «Alter Ego» autor. Lugu esitas ansambel Minus One ning sellega jõuti ka finaali. Thomas G:son on kirjutanud muuhulgas lugusid Gruusiale, Hispaaniale ja Taanile ning ta on Loreeni võiduloo «Euphoria» üks autoritest.
Hovig on Armeenia päritolu 27-aastane muusik, kes osales 2009. aastal Kreeka «X Factori» saates.
2017. aasta Eurovisioon toimub Kiievis. Poolfinaalid toimuvad 9. ja 11. mail, suur finaalsaade jõuab eetrisse 13. mail.


description: Prantsusmaa pealinnas Pariisis asuv erootikamuuseum teatas eile, et sulgeb vähese huvi tõttu uksed.

title: Pildid ja video: Pariisi erootikamuuseum sulgeb vähese huvi tõttu uksed

maintext:
Armastuselinna Pariisi kuulsa kabaree Moulin Rouge`i lähedal asuva muuseumi kollektsiooni peetakse maitsekaks ja harivaks ning selle tõttu on plajudel muuseumi sulgemise pärast kahju, edastab The Local.
Erootikamuuseumi omanikud Jo Khalifa ja Alain Plumey, kes on endine pornostaar, asutasid selle muuseumi 18 aastat tagasi, kuid nüüd on nad vähese külastatavuse ja rendihindade tõusu tõttu sunnitud uksed sulgema.
«Riik ega linn ei ole meid kunagi rahaliselt toetanud, samas ei kujuta ma ette olukorda, et mõni poliitik meid toetaks ja me tema abil rahalist toetust saaksime,» teatas Khalifa.
Muuseum sulgeb uksed sel pühapäeval, 6. novembril ning seal olev kollektsioon pannakse oskjonil müüki.
Oksjoni korraldaja Bertrand Cornette´i sõnul on tegemist suurepärase erootikat esitlevate esemete kollektsiooniga, mis kindlasti pakub paljudele huvi.
Kollektsioon koosneb 2000 esemest, mille seas on ka India tantristlikust templist pärit marmorplaat, millel on kujutatud Hindu jumalat Vishnut seksimas.
Oksjonil müüakse samuti Pariisi 19. sajandi niinimetatud Belle Epoque`i ajastu erootilisi joonistusi ja fotosid.
Pariisi erootikamuuseumi kollektsioonis on Prantsuse kuulsatest bordellidest ehk suletud majadest pärit esemeid.
Kollektsiooni kõige kallimaks esemeks peetakse pronksist skulptuuri, millel on kujutatud naist robotiga seksimas ja selle hinnaks arvatakse oksjonil kujunevat 8000 eurot.
Omanik Khalifa lisas, et Prantsusmaal toime pandud terrorirünnakute järgselt on vähem turiste ja see on mõjutanud ka nende muuseumi.
Oksjonile pannakse ka Prantsuse satiiriväljaande Charlie Hebdo karikaturisti George Wolinski mitu karikatuuri. Wolinski oli nende 12 inimese seas, kes hukkusid 2015. aasta jaanuaris Charlie Hebdo toimetusele tehtud rünnakus.
Hea huumorimeelega Wolinski oli Pariisi erootikamuuseumi toetaja.


description: Täna selgusid paroodiasaate «Su nägu kõlab tuttavalt» finalistid.

title: Selgusid näosaate finalistid! Kas oled tulemusega rahul?

maintext:
Suurejooneline finaal leiab aset 4. detsembril Saku Suurhallis ning seal võistlevad Kalle Sepp, Adeele Sepp, Raivo E. Tamm ja Liis Lass.
Eelfinaalis istusid kohtunikepingis Olav Osolin, Tanja Mihhailova, Andrus Vaarik ja külaliskohtunik Mart Juur.
Laura Põldvere kehastus Jassi Zahharoviks ja esitas koos Nele-Liis Vaiksooga laulu «Öö laps».
Olav: Mina vaatan, et 16 aastat pole Nele-Liisile üldse mõjunud - kleit läheb ilusti selga. Aga Jassile on hästi mõjunud! Jassi on kuidagi saledamaks läinud ja jätab juba korraliku Ameerika rokkari mulje. Ilus laul, aga etteaste oli teil verdtarretav.
Tanja: Meeldis küll. Esimene number ja ma ei olnud valmis selleks. Löödi pahviks mind sellise etteastega.
Mart: See oli tõesti väga õnnestunud number. Kui me mõtleme Jassi Zahharovi peale, siis on selge, et tegu on Eesti laulukunsti suurkujuga, kelle laulukunsti ma võrdleks sellega, et umbes nagu laulab riidekapp. No sellist suurkuju Laural kõige paremate vahenditega ei oleks lihtsalt võimalik parodeerida. Ta valis teise tee - Laura esituses oli see riidekapp see, mis kukkus Nele-Liisile lihtsalt peale, põmm! Suurepärane esitus ja naljakas number. Ma poleks iialgi uskunud, et sedasorti muusika võiks kõlada minu kõrvadele väga meeldivalt.
Inga Lunge astus lavale Gloria Estefani looga «No Llores». Carlos Santanat kehastas Inga abikaasa Toomas Lunge.
Tanja: Oi, kuidas mulle meeldivad need kuumaverelised naised! Enesekindel naine, teab, mis on tema väärtus - sulle kohutavalt sobib see stiil! Kuidas sa välja näed ja kuidas sa laulsid... Jätka samas vaimus! Kusjuures, ma vaatasin, et kohutavalt Santana nägu!
Mart: Number oli väga vahva, tekitas mõtteid. Hakkasin mõtlema, et mis oleks juhtunud, kui Elgula ja Lunge oleks lapsepõlves kantriplaatide asemel kätte saanud mõned latiinoplaadi. Kindlasti oleks jäänud olemata laul «Kaua sa kannatad kurbade naer».
Andrus: See, mis sa praegu tegid, on selline lõpueksam meie kooselatud perioodile. Ma kuulsin täna, et sul on väga pikalt olnud laulmisefoobia. Uskumatu! Ja sa tulid, teades seda endast, siia saatesse. Ma vaatasin sind proovides. Sa veel kuskil poole tunniga jõudsid selle vormistada. Minu jaoks sa tegid kõik ära!
Inga: Ma olen seda meelt, et oma hirmudele tuleb vastu seista.
Mart: Ega see Lunge nüüd nii kole ka ei ole...
Kristjan Kasearu esitas Passengeri emotsionaalset superhitti «Let Her Go».
Mart: See number tuletas mulle meelde paljudele tuttavat situatsiooni, kus sa oled välismaa linnas ja sa ei tea, kus on tualett. Ja päev on pikk, turisti jalad on rakkus, olukord muutub järjest pingelisemaks ja siis on tõesti - let her go. Aga mis on selle Passengeri tähtsus tänapäeva popkultuuris... Sa ütlesid, et see on hipsterite lemmik. Ei ole! Hipsterid õudselt häbenevad, et selline artist on olemas. Paljud hipsterid on habeme maha ajanud, lõpetanud käsitööõlle joomise ja läinud tööle, sest lihtsalt häbi on olla hipster pärast sellist artisti.
Andrus: Mulle meeldib, kuidas sa töötad. Sa ei parodeerinud mitte konkreetset persooni, vaid tegelikult tervet seda elutunnetust, mentaliteeti. See on väga suur oskus mõelda suurelt. Sa töötad tõesti peenelt ja su moondumisvõime on fantastiline!
Olav: Alguses ma vaatasin, et see on jäljendus, aga siis ma sain aru, et ei, sa annad ikka sinna vinti ka peale. Mulle see asi väga meeldis.
Tanja: Sa tegid väga-väga head tööd. Tämber oli väga sarnane, olek oli ka täpselt selline, kulmud ülespoole, tupsununnu ja tahaks sind võtta sealt Kalamajast kaasa, aga ma ei saa, mul on üks habemega mees juba kodus olemas. Ma ei ole küll hipster, aga mulle käsitööõlu väga meeldib ja mulle meeldib see lugu.
Adeele Sepp kehastas Eesti kõmulisimat räpparit Tommy Cashi ja esitas tema lugu «Euroz Dollaz Yeniz».
Andrus: Ma olen alati püüdnud väga tolerantne olla ja noori põlvkondi mõista ja mõistan ka ja ei mõista hukka, aga... Ma loodan, et sellisel muusikal ei ole tulevikku. Südames! Et see on selline vesivõsu Eesti kultuuris, mis kas sureb ise või lihtsalt lõigatakse ära. Aga ma saan aru - meil kõigil on aeg-ajalt mingisugune pasapuudus. Ma lähen ka Statoili ja jälle ostan hotdogi. See tuletab meelde, mis päriselu on ja sa tegid seda erakordselt veenvalt. Sa proovisid ära ka ühe muusikastiili, mis sulle elus kasuks ei tule. Preventsioon, lihtsalt öeldes.
Olav: Oi, mulle meeldis väga! Ma ise pean Tommy Cashi vaat et geeniuseks. Need videod, need lood, lisaks Pokemoni 17. tase, mis ei ole ka tänapäeval kerge. Lisaks need sinu Adidase kolm triipu. Kuna praegu on koguperesaade, ei hakkama neist muudest unistustest rääkima, mis on suhteliselt udused. Väga kihvtilt tehtud, aga natuke oleks aktsenti tahtnud rohkem.
Tanja: See oli ebamugavalt äge! See oli täpselt nii dirty ja ebamugav nagu ta muidu on. Mulle Tommy Cash väga meeldib ja ma ootan igat tema videot põnevusega.
Mart: Nagu ma näen, on tänane saade ette võtnud subkultuurid. Mõnitasime hipstereid, nüüd oleme narrinud räppareid. Ootan huviga, mis saab edasi. Adeele number oli väga täpne minu meelest. Siin on tõesti võimalik valguda üle äärte ja muutuda selliseks klimbiks. Adeele tegi seda väga hästi ja andis mulle võimaluse rääkida ravikanepist ja ravikummiliimist, sest see rollijoonis meenutas mulle natuke hukkaläinud Lottet.
Raivo E. Tamm esitas Lou Reedi laulu «Perfect Day».
Olav: See oli väga suure austustundega lauldud. Mul on õnn olnud näha Lou Reedi lähemalt kui teie praegu, umbes kolm kuud enne tema surma. Ta oligi selline hästi liikumatu miimikaga, mõneti hästi viisakas ja samas arrogantne ja tundis, mis ta väärt on ja tema vastu oli kõikidel tohutu respekt. Ma arvan, et sa peegeldasid väga hästi Lou Reedi.
Tanja: Mul oli hea meel, et sa laulsid ilusti ja ausalt selle ära.
Mart: Jaa, Lou Reedi saatis üleüldine austus, see on tõsi. Välja arvatud tema endine bändikaaslane John Cale, kes ütles, et Lou Reed on üks rahaahne tõbras. Raivo etteastet vaadates mõtlesin, et kummalised arengud on leidnud aset näosaates. Muusikud on aru saanud, et tegu on naljasaatega, aga koomik hakkas muusikat tegema.
Andrus: Mulle meeldib, kuidas sa siin saates oled. Sa teed, mis tahad. Tahad, teed pulli, tahad, võtad kätte ja laulad midagi. Kas lõppeb nüüd ära see jutt, et Raivo ei oska laulda?
Liis Lass tõi vaatajate ette Norra koomikuteduo Ylvis internetihiti «The Fox». Tema etteastes lõi kaasa saatejuht Märt Avandi.
Tanja: No issanda loomaaed on ikka väga kirju! Väga naljakas number. Mulle Ylvis kohutavalt meeldib. Selle video juures on pool miljonit vaatamist minu omad. See on lihtsalt naeruväärne, kuidas saab nii palju numbreid niimoodi teha. Mis sõnad ja mis tõsine suhtumine.
Andrus: Teil oli vist väga lõbus seda teha? See oli väga tore lavastus. Tommy Cashi lavastus oli ka Villikol väga hea, nad võtavad hästi kokku selle video üdi.
Olav: Selle looga on mul vahva mälestus, et kui ma esimest korda kuulsin seda, siis imestasin, et talkshow ja nii uhke lavastus. Kõige hullem oli see, et kui ma olin video ära vaadanud, siis mõtlesin, et aga kuidas see rebane siis tegelikult teeb? Ma läksin Google'isse ja läksin otsima, et kuidas see rebane teeb. Ma ei tea siiani, kuidas see rebane teeb.
Joosep Järvesaar esitas Eros Ramazzotti lugu «Piu bella cosa».
Mart: See number oli minu jaoks pingeline algusest peale, sest kogenud jalgratturina ma tean, kui keeruline on püsida jalgratta sadulas nii väiksel pinnal ja sõita ka veel. Lisaks kaelas kitarr! Väga tubli Joosep, eriti juba rattasõidu eest. Number oli väga lustlik. Üks probleem oli, mida sa nende lavaliste võimalustega lahendada ei saanud - sa oled liiga pikk.
Andrus: Mul on hea meel su pärast! Küll me susisime sind, Villiko ja Maiken, et kuule, Ramazzotti on ikka selline. Sa kuulasid ja noogutasid ja olid nõus, aga lõpuks sa võtsid kogu selle nähtuse ka kokku, saatsid meid pikalt ja tegid väga vahva numbri ausalt öelda. Sest Ramazzottit see väga ei meenutanud, aga kogu Itaalia estraadi väga sügavalt ja läbitunnetatult.
Olav: Joosep on väga nutikas kutt. Seda ma olen siin saates juba taibanud. Just sellepärast, et antud hetkel pole Eestis väga nutikas olla Eros Ramazzottile väga lähedane, sest tal kevadel jäi kontsert ära ja osadel inimestel on siiani piletiraha tagasi saamata. Mulle meeldis, et sa üritasid vokaalselt sinna kanti jõuda, kuhu Eros tavaliselt jõuab. Kui sa nägid, et see ei õnnestu, siis sa valisid teise tee. Ja see teine tee oli suhteliselt omapärane. See oli noh... Omamoodi täiesti variant!
Kalle Sepp esitas Ivo Linna lugu «Aeg ei peatu».
Andrus: Sa oled ikka järeletegemises klass omaette. Joosep, õpi! Sa suudad mind üllatada kogu aeg. Ma tahaks sind väga näha finaalis võistlemas.
Olav: See oli hästi üllatav number. Mõtlesin, et Ivo Linna laul on ka salvestatud, aga siis vaatasin, et ei, ikka laulab otse. See oli ikka uskumatu.
Tanja: No täiuslik! Kõik see väärikus, see kerge diskotants. Ja need särgikraed. Sinu hääl... Ma ei oska mitte midagi kommenteerida. See oli nii tõsi ja nii hea ja nii geniaalne.
Mart: Siin on nii palju detaile, millele tasub detaile, millele tasub tähelepanu juhtida. Siin ei olnud ainult Ivo Linna paroodia, vaid ansambel Apelsini paroodia. Siin on oli nii palju asju, mis mõjusid ehtsalt.
Näosaate punktitabel pärast kaheksandat saadet / TV3
Kaheksanda saate võitis ülekaalukalt Ivo Linnat kehastanud Kalle Sepp, kes annetas võidetud 1000 eurot Tallinna lastehaigla vastsündinute ja imikute osakonnale.


description: Hiinas Jiangsus esimese klassi õpilastele antud matemaatikaülesanne jõudis internetti, kuid paljudele täiskasvanutele osutus see liiga keeruliseks.

title: Hiina esimese klassi matemaatikaülesanne pani interneti kihama

maintext:
Ülesandes on kass, kana, siga, küülik ja lehm ning valida tuleb loom, kes sellesse ritta ei kuulu ja kes on teistest erinev.
Hiina vanemad postitasid selle ülesande internetti, kuna paljud neist ei osanud seda lahendada.
Ülesannet näinud pakkusid, et kass on see loom, kes ritta ei kuulu, kuna ülejäänud on koduloomad, mis on söödavad.
Veel pakuti, et õige vastus on kana, kuna ta on loomade reas ainus, kellel on kaks jalga.
Veel pakuti kana, sest kanal ei ole kõrvu ning siga, sest selle looma liha on juutidel keelatud süüa.
Samuti oletati, et õige vastus peab olema kass, sest seda looma ei ole Hiina loomasodiaagis.
Hiina sotsiaalmeedias Weibos on 3000 kommentaari, kuidas seda ülesannet lahendada tuleks.
Siis sekkus selle ülesande koostanud Jangsu provintsi matemaatikaõpetaja Zhao, kelle teatel on õige vastus kana.
«Ülesanne on mõeldud esimese klassi lastele loogika arendamiseks. Lastel tuli tähelepanu pöörata loomade jalgadele, ainult kanal on kaks jalga, teistel loomadel neli,» selgitas õpetaja.
Ta lisas, et lapsed mõtlevad teistmoodi ja avaramalt kui täiskasvanud ning see ülesanne on esimese klassi lastele täiesti jõukohane.
Samas on vanemaid, kes sellega ei nõustu, kuna kana kohta saab öelda, et see on reas ainus loom, kellel ei ole hambaid.
Õpetaja sõnul on kõik pakutud vastused õiged, kui neid osatakse põhjendada.


description: Austerlane võitis üks aasta kestnud kohtuvõitluse, et ta saaks võtta tagasi perekonnanime, mis on Zebra (Sebra).

title: Austerlane võitles, et ta saaks võtta perekonnanimeks Zebra

maintext:
Viinis elav mees läks pärast alama astme kohtus kaotust kõrgema astme kohtusse ja sai seal võidu, edastab The Local.
Mehe vanaisa häbenes oma perekonnanime Zebra ja võttis 1950. aastatel teise perekonnanime.
Augustis arvas alama astme kohus, et nimi Zebra on väljamõeldud ja võõras, mitte levinud ja traditsiooniline nimi. Kohtunik sõnas, et see nimi viitab valge-mustatriibulisele hobusele, kes elab Aafrika savannides.
Nüüd leidis Austria konstitutsioonikohus, et selle pere liikmed olid aastasadu kandnud perekonnanime Zebra ja ka mehel on õigus seda kanda.
Austria seaduse kohaselt saab isik nime vahetada vaid siis, kui see on naeruväärne, solvav või see ei ole Austriale omane.
Austrias on inimesi, kes samuti kannavad loomadele viitavaid perekonnanimesid nagu Fuchs, mis on rebane, Biber, mis on kobras ja Strauss, mis on jaanalind.
Mehe perekonna viimane liige, kes kandis Zebra perekonnanime, suri 1991. aastal. Ta oli selle mehe vanaonu.


description: Neljapäeval, 3. novembril käisid Elu24 Live`is külas möödunud aasta Eesti Laulul tuule tiibadesse saanud ilmselt Eesti kõige rahvusvahelisem trio Go Away Bird.

title: Elu24 Live/ Külas käis Eesti kõige rahvusvahelisem trio Go Away Bird

maintext:
Ansambel Go Away Bird – Dirk Lloyd, Hanna Parman ja Stanislav Bulganin.
Eestlane, venelane ja ameeriklane astuvad baari, sealt välja tuleb aga ansambel Go Away Bird. Trip-rock'i, post-pungi, dream-popi ja 90ndate indie kokteil väikese western-touch'iga on see, millega selle kõla enam-vähem defineerida annab.
Bänd sündis Tartus, kuid koosneb Tallinas elavatest isikutest: Moskvast pärit Stanislav Bulganin, Dirk Lloyd Portlandist Oregoni osariigist ja kohalik tüdruk Hanna Parman.
Bänd sai tuule tiibadess Eesti Laul 2016 finaalis, kus esines looga «Sally». Laulu autor on Stanislav Bulganin.
Go Away Bird esitles hiljuti ka oma uhiuut singlit nimega «Painkiller». Loo autor Stanislav Bulganin ütleb uuest singlist rääkides: «Tabletid mulle muidu ei meeldi ja need valuvaigistid on tegelikult üldse ohtlik teema. Mäletan, et ükskord sain haiglas pärast operatsiooni kätte sellise aparaadi, mida kasutades võisin ise reguleerida, kui suurt morfiinidoosi vajan. Oeh».
Go Away Birdi debüütalbum «Sleep on it» saadaval hästivarustatud plaadipoodides üle Eesti. Plaati on võimalik soetada ka CDonline netipoest, iTunesist ning Google Playst, Spotifyst ning Amazonist. Eesti Laulu finaali pääsenud ansambli Go Away Bird plaat lindistati aasta muusikaprodutsendi tiitliga pärjatud Martin Kikase Ö Stuudios möödunud suvel Tartus.
Plaadi esitluskontserdid toimuvad 3. novembril Vabal Laval Tallinnas ning 4. novembril Tartu Genialistide klubis. Laval ühineb kolmikuga muusik ja helimees Veljo Tornist kitarril ning albumi salvestusel kaasa teinud Ans. Anduri liige Madis Aesma bassil.
Visuaalefektidega rikastab kontserte visuaalkunstnik, bändi esimese muusikavideo «Sally» autor ja esikplaadi kujundaja Kristin Pärn, kes on varemalt teinud edukat koostööd ka Argo Valsi ning Super Hot Cosmos Blues Bandiga. Külla on oodata ka viimase eestvedajat Janno Reimi, kellega koostöös ilmus Go Away Birdil suvel singel «Alcohol».
Tallinna esitluskontserdi pileteid on võimalik osta piletilevi.ee eelmüügist ning kohale tulles ukselt. Tartu esitluskontserdi piletid on müügil vaid kohapeal.
Näeme 3. novembril Tallinnas ja 4. novembril Tartus!
Vaata järele!


description: Ameerika Ühendriikides Lõuna-Carolinas leidis politsei alates augustist kadunud naise merekonteinerisse koera kombel ketti panduna.

title: Video: USAs oli naine konteinerisse koera kombel ketti pandud

maintext:
USA meedia kajastas oktoobris, et 32-aastane Charlie Carver ja ta 30-aastane elukaaslane Kala Brown kadusid jälgi jätmata, kuid pärast kadumist pandi Carveri Facebooki leheküljele sageli vägivaldseid pilte ja meeme.
Kadumismüsteerium hakkas lahenema, kui politsei sai vihje, et Lõuna-Carolina Woodroffi lähedal toimub midagi kummalist ja politseinikud läksid vihjet kontrollima.
Spartanburgi maakonna politseijuhi Chuck Wrighti teatel leidsid nad Woodruffist konteineri, millest oli kuulda tagumist ning selle avamise järel leidsid nad sealt ketis naise, keda oli seal mõnda aega kinni hoitud.
Wrighti teatel oli Browni kaela ümber kett nagu koeral, teda oli hoitud vangistuses umbes kaks kuud ja toidetud regulaarselt.
«See oli hea õnn, et me ta sealt elusana leidsime,» teatas Wright ajakirjanikele.
Juhtumiga seoses arreteeriti seksuaalkurjategijate registris olev Todd Christopher Kohlhepp.
Politsei otsib Browni elukaaslast Charles Carverit, kelle asukoht on seni teadmata. Paari auto leiti naise vangistuskoha lähedalt.
Brown sõnas pärast vabastamist politseile, et tema andmetel võib olla kuhugi maetud neli surnukeha ja need isikud olid samasuguse vägivalla ohvrid nagu tema koges.
Browni nähti viimati 29. augustil, kui ta kodus Lõuna-Carolinas Andersonis oli sõber külas, kuid pärast seda kuupäeva ei saanud lähedased Browniga enam kontakti.
Carveri sõbra Makenzie Durhami sõnul andis Browni leidmine elusana lootust, et ka Carver on kuskil elus, kuigi ka tema on juba kaks kuud kadunud.


description: MMA superstaar Ronda Rousey teatas, et ta kavatseb ameti peagi maha panna.

title: see on üks mu viimastest võitlustest

maintext:
Rousey rääkis Ellen DeGeneresi jutusaates, et UFC 207 on kindlasti tema üks viimastest matšidest.
29-aastane staar selgitas, et ta mõtleb hoopis oma elu järgmisele etapile.
Detsembri lõpul ootab Rouseyt matš Amanda Nunesiga ning Ronda sõnul on ta suurepärases vormis. «Ma treenin alates augustist kaks korda päevas ja tunnen end viimaks super-ninja-hästi!» ütles Rousey.


description: Prantsusmaa võimud andsid käsu sadamalinnas Calais's asunud põgenikelaager, niinimetatud džungel lammutada ja sealsed elanikud paigutada üle Prantsusmaa asuvatesse põgenikekeskustesse.

title: Pildid: põgenikud läksid omavahel Pariisi Stalingradis kaklema

maintext:
Pärast Calais' laagri lammutamist on paljud põgenikud suundunud Pariisi, kus on juba varasemast palju põgenikke, nende kahe grupi vahel lahvatas vihavaen, kus relvadena kasutatakse nii nuiasid kui pudeleid.
Prantsuse meedia arvates on irooniline, et migrantide väljaastumised ja kokkupõrked toimuvad Pariisi Stalingradi piirkonnas, kus asub samanimeline metroojaam. Nõukogude Liidus Stalingradis toimus 1942. – 1943. lahing, milles Punaarmee takistas Saksa vägede edasiliikumist Doni ja Kubani aladele ning Kaukaasiasse.
Veel ei ole täpselt teada, mis põgenike «kaklusklubi» põhjustas, kuid nii meedia kui võimud oletavad, et selleks oli põgenikelaagri lammutamine ning vanad olijad ei soovinud uustulnukate saabumist.
Calais' laagris olnud 100 000 põgenikust umbes 5000 on nüüdseks paigutatud ametlikesse põgenikelaagritesse, kuid on neid, kes ei ole allunud Prantsuse võimude käsule ja korraldusele ning üritavad omal käel Suurbritanniasse jõuda. Osa Calais' laagris olnutest suundusid Pariisi, kus juba varasemast olid Stalingradi metroojaama lähedal end sisse seadnud sajad põgenikud.
See isetekkeline laager asub pearongijaama Gare du Nordi lähedal, sealt sõidavad Eurostari rongid mitmesse Euroopa linna. Pariisi võimude arvates võivad põgenikud üritada selle kaudu Prantsusmaalt lahkuda.
President François Hollande teatas, et Prantsusmaa peab isetekkelised põgenikelaagrid keelama ja lõhkuma ning see, mis juhtus Calais's, toimub ka Pariisis ehk telklaager lammutatakse.
Märulipolitsei teatel toimub Stalingradi metroojaama juures politseioperatsioon seni, kuni telklaager on sealt kadunud ja põgenike vägivald vaibunud.
Pariisis avatakse selle nädala lõpul sealne esimene ametlik põgenike majutus ning Calais't Pariisi saabunud migrandid loodetakse sinna paigutada. Uues paigas on voodikohti ainult 400-le meesoost põgenikule ja see ei pruugi olla piisav. Selle aasta lõpul avatakse Pariisi eeslinnas Ivry-sur-Seine'is veel teine ametlik põgenikekeskus, kuhu majutatakse naised ja lapsed. Kohti on seal 350.
Kohalikele elanikele on põgenikekeskuse avamine vastumeelt, kuna nad arvavad, et sisserändajatega koos kasvavad kuritegevus, vargused ja sissemurdmised ning see mõjub halvasti äritegevusele.
Prantsuse võimud üritavad tegeleda ka sadade laste ja noortega, kes on jäänud kas lammutatud Calais' laagri alale või suundunud omal käe Prantsusmaa teistesse linnadesse, et sealt üritada Ühendkuningriiki pääseda.


description: Täna andis Saku Suurhallis kontserdi elektroonilise popmuusika pioneer Jean-Michel Jarre.

title: Galerii: muusikageenius Jean-Michel Jarre esines esmakordselt Eestis

maintext:
Jean-Michel Jarre kontsert Saku Suurhallis / Toni Läänsalu
Jean-Michel Jarre on Prantsuse muusik ja helilooja, kes kuulub elektroonilise popmuusika absoluutsesse tippu. Tema loomingut iseloomustatakse tihti sõnadega innovatiivne, revolutsiooniline ja visuaalselt perfektne ning ta uudne lähenemine elektroonilisele muusikale ja live-esinemistele on mõjutanud mitut generatsiooni.
Jarre’i esinemised on lisaks muljetavaldavale muusikalisele poolele tuntud ka vaatemänguliste valgus- ning lasershowde poolest. Laval ümbritsevad maestrot suured liikuvad ekraanid, kaasahaaravad 3D-efektid ning põnevad kõrgtehnoloogilised valgus- ja videoerilahendused. Jean-Michel võlub publikut ka ainulaadsetel pillidel helisid tekitades – näiteks sai teda Tallinnas näha laserharfi mängimas.


authors:
Inna-Katrin Hein
Panther Media Scanpix

description: Rootsis tekkis skandaal parempoolse poliitiku ümber, kes nimetas kaamera ees naisministrit hooraks.

title: Ministrit hooraks nimetanud Rootsi poliitik kaotas töö


description: Täna õhtul selguvad paroodiasaate «Su nägu kõlab tuttavalt» finalistid, kes asuvad võistlustulle 4. detsembril toimuvas suures finaalsaates Saku Suurhallis.

title: Täna selguvad näosaate finalistid!


description: Täna on TV3 eetris «Su nägu kõlab tuttavalt» seitsmes saade.

title: Näosaates teevad täna möllu Madonna, Sia ja Uno Kaupmees


description: Prantsusmaal astus avalikusse mees, kelle teatel on ta USA vabariiklaste presidendikandidaadi Donald Trumpi sugulane.

title: Prantslase väite kohaselt on ta Donald Trumpi sugulane

maintext:
67-aastane Robert Trump on mootorrattaentusiast, kes elab Lääne-Prantsusmaal Mayenne`i departemangus Brecé´s, mis on 800 elanikuga väikelinn, edastab The Local.
«Ma ei ole täiesti kindel, kuid suure tõenäosusega on meil ühine esivanem. Minu andmetel võib see olla üks vaarisadest,» teatas prantsuse Trump raadiole France Bleu.
Prantsusmaa rahvastikuregistri andmetel on seal umbes 50 inimest, kelle perekonnanimi on Trump. Robert Trumpi teatel uuris ta oma suguvõsa ning jõudis välja Saksa ja USA Trumpideni, kellest viimased on kõige kuulsamad.
Mehe teatel sai ta isa 25 aastat tagasi USAst kelleltki Donald Trumpilt kirja, et ta otsib oma Euroopa sugulasi, kuid isa pidas seda naljaks ja viskas kirja prügikasti.
Robert Trumpi teatel on tal nüüdse presidendikandidaadi Donald Triumpiga mõningane sarnasus.
«Mul olid samasugused punakasblondid juuksed nagu on Donald Trumpil, kuid siis läksin halliks. Mu hüüdnimi oli Punapäine inglane ja seda põhjusel, et mu vanemad on pärit Ühendkuningriigist Manchesterist,» selgitas mees.
Prantsuse Trumpi sõnul on alates Donald Trumpi presidendikandidaadiks saamisest tema kulul nalja visatud, kuna ka tema nimi on Trump.
«Mu naabrid hüüavad pidevalt, et näe sealt tuleb tulevane president ja muud sarnast,» selgitas prantslane.
Robert Trumpi sõnul ei häiri teda asjaolu, kui USA valimised võidab demokraat Hillary Clinton, kuid ta sooviks siiski Donald Trumpi võitu.
«Kui Donald Trump võidab, siis saan öelda, et USA president on minu kauge sugulane. See ei muuda mu elu, kuid see on huvitav fakt,» lisas prantslane.


authors:
Inna-Katrin Hein
Foto
Kuvatõmmis Youtube

description: Vandenõuteoreetikute ja ufoküttide teatel on Antarktikasse tekkinud püramiidikujuline objekt, mis võib olla tulnukate baas.

title: Video: vandenõuteoreetikute arvates on Antarktikas püramiidikujuline tulnukate baas

maintext:
Youtube’i kanalisse Third Phase of the Moon on jõudnud video, mille kohaselt külastas möödunud nädalal seda baasi USA välisminister John Kerry.
Videos on näha püramiidikujulist objekti, mis on osaliselt kaetud lumega ja mis meenutab Google Earth piltidel nähtavat. Samas on sellel oleval kirjutisel kirjaviga, inglisekeelse Antarctica Pyramid asemel on kirjutatud Antartica Pyramid. Kriitikute sõnul olevat see viide, et tegemist on töödeldud pildiga, mis seega ei pruugi autentne olla.
Videot näinute arvamused lähevad lahku, on neid, kes peavad infot autentseks ja neid, kelle arvates on see jama.
Üks kommenteerijatest oli Gordon Anderson, kes enda sõnul on agar mäesuusataja ja mägironija ning teab mägedest nii mõndagi.
«Olen mägesid piisavalt näinud ja arvan, et see struktuur võib kuskil looduses olla, igatahes ei ole see inimeste rajatud,» teatas mees.
Oli ka neid, kes viskasid vandenõuteoreetikute väite ja John Kerry Antarktika külastuse kulul nalja. Daniel Schultzi arvates käis Kerry lumeinglite tegemist harjutamas, sest seal on palju kasutamata lund.
Ei ole teada, kus selline püramiidikujuline mägi tegelikult asuda võib, kuid ta on sarnane liustikeala asuvate mägede nunatak’idega, millest paistab vaid ülemine osa.
Ufouurija Nigel Watson arvab, et tegemist on töödeldud pildiga, mingi mäetipuga, millele on arvutitöötlusega antud püramiidilaadne kuju või siis see on tõesti nunatak.
«Nunatak’id on looduslikud moodustised, mis asuvad liustikealal, mitte tulnukate poolt laseriga töödeldud mäed,» teatas Watson.
Püramiidid on vandenõuteoreetikutele alati huvi pakkunud. Oktoobris jõudis Youtube’ i video, milles väideti, et Bermuuda kolmnugas merepõhjas asub kristallpüramiid, mis võib põhjustada laevade ja lennukite kadumist.


description: «Suur komöödiaõhtu» toob iganädalaselt teleekraanile terve rea kuulsaid lauljaid, näitlejaid, muusikuid ja teiste seas näiteks ka filmirežissööre. Selle nädala värvikaks külaliseks on Singer Vingeri mees Hardi Volmer.

title: Video! Hardi Volmer leidis komöödiaõhtu salvestuselt oma uude filmi vinge näitleja

maintext:
Hardi tegi «Suure komöödiaõhtu» laval meeleoluka castingu. Kas mees on ka reaalselt kunagi castingutel osalenud või neid ise teinud?
Hardi: Kõige naljakam on selle juures see, et ega eriti polegi. Pooled näitlejatest on minu head sõbrad ja juba lugu kirjutades sa näed konkreetseid tüüpe nendes rollides. Kuigi jah, viimane tõsisem casting, kus ma juures olin oli film «Taarka». Noore Taarka jaoks oli vaja noort, veel suht tundmatut, näitlejat. Noored tüdrukud käisid ja laulsid ette. Aga sellest on möödas juba tohutult palju aega.
Üldiselt ma tean juba ette, kes minu filmides mängima hakkavad. Näiteks tegin ka tänasel komöödiaõhtu salvestusel ühe ettepaneku noorele ja väga vingele näitlejale. Teda ootab üks filmiroll. Lähitulevikus saate seda kindlasti näha.
Hardi, sa oled nii muusik, kui režissöör. Kumb amet on raskem?
Ikka filmi. Mõtled lõputult, teed iga kord uue käsikirja ja tohutud aastad võivad minna raha kerjamise peale... See on tohutu protsess. Keegi seda protsessi ju ei näe, kõik näevad ainult lõpptulemust.
Aga see, et käia hea vana sõprade kollektiiviga, Singer Vingeri juubeliaastal, ringi ja esineda... See on ju rutiin. Seal ei juhtu ju eriti midagi. Ja kui see toimub korra kuus või mõne aja takka, siis on ju ikka tore koos sõpradega bussis kokku saada.
Singer Vinger sai 30. Kuidas seda tähistate?
Me olime nii laisad, et see jäi kuidagi ripakile. Varasemalt oleme iga kümnendit ehk siis ennast rõõmustanud plaadiga. Ja meil on see ka praegu plaanis. Mitu lugu juba läbi proovitud ja valmis ka, aga ütleme nii, et plaadi peale oleks neid siiski rohkem vaja. Seega on see plaat pooleli ja on ka juba näha, et selle aasta numbriga see plaat ikkagi välja ei tule.
Kevadel vaatasime, et võiks teha ka ühe juubelituuri. Nagu ikka tehakse eks. Et mööda maad käia, külast külasse. Aga siis vaatasime, et meid oli suveks juba nii palju bookitud, et polnud enam mõtet hakata eraldi juubelituuri tegema.
Aga uus plaat tuleb ilmselt välja varakevadel ja siis võiks selle juubelituuri peale mõelda ju küll. Plaati peab ikka promoma.
Hardi Volmer koos Eesti kehakulturistide eliidiga. Kunsti huvides ei pidanud mees ka ise paljuks särk maha visata.
Aga tulles tagasi Eesti huumori juurde, siis kas seda näidatakse meil ikka piisavalt ja kas see on ka hea?
Palju ma seda telekat ikka vaatan. No vahel ikka vaatan ka... Aga ega seda huumorit pole kunagi palju. Aga see mis ühtesid naerma ajab, ei mõju teistele üldse. Paraku nii see on, sest inimesed on erinevad. Huumori väli on lõputu ja alati leidub segment, kellele seda teha. Minu arvates pole Eestis kõik huumorinišid täidetud.
Mind isegi hämmastab Eesti produtsentide leigus ses osas, aga no eks raha on ka vähe, olgem ausad. Et teha head huumorit..., see kurinahk on lihtsalt kallis. See on nagu mängufilm. Laske kas või «Tujurikkuja» tegijatel rääkida, kui palju see vaeva ja raha nõudis.
Hetkel on käimas PÖFF. Kas sinna ka jõuad?
Oma tegemisi on nii palju, et hea kui paari filmi jõuab vaatama. Tahaks kindlasti animafilme näha.
Sul endal ka film tulekul?
Jah, treilerid juba tehtud, kuid nüüd on filmi jaoks ka raha vaja.
Vaata pikemat intervjuud Hardiga ja ka tema filmide treilereid!


description: Rahvusvaheline arheoloogide meeskond leidis Egiptuses Abydoses asuva iidse hoone seintelt üle 120 joonistuse, millel kujutatakse Vana-Egiptuse laevu ja paate.

title: Video: Egiptusest leiti üle 120 iidseid laevu kujutava joonistuse

maintext:
Umbes 3800 aasta vanused laevajoonistused leiti ehitises, mis asub vaarao Senusret III hauakambri lähedal, edastab foxnews.com.
USA Pennsylvania ülikooli Penni muuseumi kuraatori Josef Wegneri sõnul näitavad need joonistused detailselt, milliste laevadega sõideti sajandeid tagasi Niilusel ja Vahemerel.
Vana-Egiptuses oli komme panna vaaraole hauapanusena kaasa ka laevu ja paate ning matmispaikadest või nende lähedalt ongi neid leitud mitmeid, kaasa arvatud vaarao Tutanhamoni hauast. Arvatakse, et seinajoonistused võivad kujutada vaarao Senusret III ajastu laevu.
Sealsed suurimad laevade kujutised on 150 sentimeetri pikkused ning neil on näha maste, purjesid, taglastust, aere ja tekihoonet. Mõnel joonistusel on pardal näha ka inimesi, eelkõige sõudjaid.
Osa laevade joonistustest on lihtsad ja väikesed, teised aga suured ja võimsad, nagu tegemist oleks täissuuruses laevaga. Kõige väiksem laevajoonistus on vaid kümnesentimeetrine.
Wegneri sõnul on üle 120 laevakujutise hästi säilinud, kuid varasematel sajanditel oli laevapiltidel mitmeid värvilisi lisandusi nagu taimed, lilled, mitmesugused loomad, kaasa arvatud gasellid ja härjad.
Laevajoonistustega hoone, mille suurus on 20 meetrit korda neli meetrit, sissekäigu lähedal leiti pinnasest 145 keraamilist anumat, mida võidi kasutada vedeliku transportimiseks.
Laveajoonistustega hoone leiti Abydosest juba 20. sajandi alguses, kui piirkonnas tegi aastatel 1901 - 1903 väljakaevamisi Egypt Exploration Fund (EEF), kuid siis ei pakkunud see vaarao matmispaiga lähedal olev hoone arheoloogidele huvi. Esimene ülestähendus «laevahoone» kohta pärineb 1904. aastast.
Teadlaste sõnul ei ole veel teada, kes suure hulga laevu jäädvustas ja miks seda tehti. Samas valmisid pildid üsna lühikese aja, mitte sajandite jooksul.
Ühe teooriana pakuti välja, et kui iidsed egiptlased ehitasid Niilusel sõitmiseks paadi või laeva, siis nad joonistasid sellest pildi. Teise teooria järgi jäädvustati need laevad pärast vaarao Senusret III surma ja see lubab oletada, et vaarao oli agar seilaja.
Arheoloogid ei ole veel välja nuputanud milleks palju anumaid vaja minna võis, kuid nad oletavad, et vaarao matusetseremoonia ajal võis neis vesi olla, mis kallati hoonesse, kuhu pandi ta mälestuseks väike laevakoopia sõitma.


description: Neljapäeval toimus Tallinn Art Space galeriis Leonhard Lapini teose «ENSV - Eesti naine sotsiaalses võtmes» pidulik esitlus.

title: Galerii: Lapin liputab jälle!

maintext:
ENSV näituse kuraator Rene Noni rääkis, et idee sellist projekti teha tekkis kunstnikuga vesteldes, mõtiskledes ühiskondlikust olukorrast ja Leonhard Lapini varasematest performance’itest, ülesastumistest.
Ajaloost on hästi teada faktid, et Leonhard Lapin, kes kooris end 1982. aastal alasti ja näitas oma häbematut keha Eesti rahvale, solvates kommunistlikku parteid, mõnitades ENSV valitsust ning vihastades KGB-d, oli juba enne seda suur liputaja. Oma Kadrioru keldriateljee orgial 29.12.1975 lehvitas ta joobnud seltskonnale ENSV lippu. Asi võttis aga veel hullema pöörde, kui ta 1978.aastal esitas vabariiklikule noortenäitusele maalina vaid ühe laine ENSV lipust. Kodanliku natsionalistina müüs Lapin selle teose muidugi USA-sse Norton Dodge kokku.
1998.aastal lehvitas ta hulka punalippe Paide kesklinnas toimunud tegevuskunstifestivalil, ehmatades varahommikul Eesti Vabariigi ausaid kodanikke sellega, et nõukogude võim on tulnud tagasi!
Lapini enesekesksus on piirideta: 2000.aastal esines ta juba Euroopa mitmetes linnades näitusel World Wild Flags («Maailma metsikud lipud») juba iseenda pornograafilise lipuga, mida võite nüüd näha igal suvel Karepal Sagritsa majamuuseumi lipumastis.
Nüüd, 2016. aastal kujutab Lapin selle olematu riigi (ENSV) originaallippudel sinistes lainetes ujuvat alasti naist, kes hoiab käes vasarat – midagi pole muutunud: naiste vastu suunatud vägivald, sotsiaalne ebavõrdsus, palgalõhe... - naine peab alati valvel olema. Lapin suunab alati oma tähelepanu ühiskonna valupunktidele.


description: Vabariiklase Donald Trumpi võit USA presidendivalimistel on toonud kaasa arvukalt protestiliikumisi ja tooteboikotte.

title: Donald Trumpi võit tõi kaasa boikotilaine

maintext:
USAmeedia teatel teevad sotsiaalmeediast alguse saanud protestid firmade juhid ja tootjad murelikuks, kuna need mõjutavad otseselt firmade tegevust ja kasumit.
Umbes üks nädal tagasi hakati sotsiaalmeediasse postitama videoid, millega protestitakse Trumpi vastu. Esimene oli sporditooteid valmistava New Balance vastane protest, milles selle firma spordijalatsite kandjad viskasid need aknast välja ja prügikasti ning panid neid põlema.
Protest lahvatas pärast seda, kui New Balance juhid teatasid avalikult, et nad on Trumpi võiduga rahul, sest neile meeldib tulevase presidendi majanduspoliitika, mis on USA majandust erugtav, kuid sama kaitsev ning nad ootavad USA ja teiste riikide vahelise vabakaubanduslepingu tühistamist.
Ameeriklasest blogija Andrew Anglin teatas irooniliselt rassistide ja neonatside leheküljel Daily Stormer, et New Balance on valgenahaliste ametlik spordijalatsite tootja ja Trumpi revolutsiooni üks pooldajaid.
«See on suurepärane. Edaspidi saab inimese meelsuse ja poliitilised vaated teha kindlaks spordirõivaste ja –jalatsite järgi,» nentis blogija.
New Balance on pärast skandaali puhkemist üritanud oma mainet parandada, kuid kahju on juba sündinud ja see ei ole kerge, sest neid on hakantud seostama KU Klux Klani ja neonatsidega.
USAs on veel näiteks kampaania #TrumpCup, milles soovitatakse inimestel osta Starbucks kohvikuketi kohvikutest kohvi Trumpi nimel. Kohviku teenindajad kirjutavad kohvitopsile nime Trump ja hüüavad Trump, kui jook on valmis.
Lisaks kutsutakse ameeriklasi üles tegema Trumpi kohvi tellimisest ja joomisest video ning panema selle sotsiaalmeediasse. Ka selliseid videoid, milles Starbucki töötajad keelduvad Trumpi kohvi tegemast.
Väidetavalt on Trumpi kohvi kampaania taga juhtum, milles Starbucksi töötajad ei müünud kohvi kaheksa-aastasele lapsele. Lapse vanemate sõnul rikkus Starbucks laste õiguste konventsiooni 12. paragrahvi, mille kohaselt lapsel on õigus avaldada oma arvamust ehk ta soovis kohvi kaudu väljendada oma meelsust.
Starbucks teatas, et kohvitopsile kliendi nime kirjutamine on vahva rituaal, kuid töötajad ei ole kohustatud seda tegema. Lisaks loodetakse, et kliendid austaksid seda ega kasutaks nimekirjutamist poliitilise meelsuse väljendamiseks.
Pärast Trumpi valimist on sotsiaalmeedia saanud nii tema vastaste kui pooldajate protestikanaliks.
Trumpi pooldajad on näiteks hakanud teatud firmasid, mille juhid on Trumpi vastu, tooteid boikoteerima. Need firmad on Pepsi, Oreo ja Amazon. Oreo juhid viivad küpsisetehase Mehhikosse, vähendades ameeriklaste töökohti. Amazoni omanik Jeff Bezos aga on Trumpist kriitiliselt kirjutava väljaande Washington Post omanik.
Trumpi pooldajad väldivad ka Macy’s kaubamaja, kuna nad võtsid Donald Trumpi logoga tooted müügilt, Ben& Jerry jäätist, kuna selle tootja toetab tumedanahaliste liikumist Black Lives Matter ja Netflixi, kuna nende uus dokumentaalfilm Süüria sõjast levitab al-Qaeda propagandat.
Trumpi vastased aga käivitasid kampaania, milles ameeriklasi ärgitatakse raha kokku hoidma nii, et seda tunneks isegi miljardärist Trump. Kampaania #GrabYourWallet (Haara rahakott) taga on aktivist Shannon Coulter.
Trumpi vastaste nimekirjas on Trumpi äripartnerite firmad, Black Friday ja jõulujärgsed allahindlused.
Kolm NBA korvpalliliiga meeskonda teatasid, et nad ei ööbi enam Trumpile kuuluvates hotellides.
Neile firmadele, mis on nii Trumpi pooldajate kui vastaste nimekirjas, ei ole selline jagav suhtumine meeltmööda. Üks neist on Amazon, mis müüb Donald Trumpi raamatuid ja teine Macy’s kaubamaja, mis müüb Trumpi tütre Ivanka Trumpi firma tooteid.
Donald Trumpis saab USA 45. president 20. jaanuaril 2017.


description: Krimmis Jaltas Livaadia palees toimus 1945. aastal Teise maailmasõja järgne konverents, kus Nõukogude Liit, USA ja Suurbritannia jagasid ära Euroopa ja Aasia, kuid poliitikavaatlejate arvates võib sama korduda, kui  USA uueks presidendiks saab vabariiklane Donald Trump.

title: Kas Jalta 1945 võib korduda?

maintext:
Trump teatas oma kampaanias mitmel korral, et kui tema saab presidendiks, siis vaadatakse USA ja teiste riikidega sõlmitud kaubanduslepingud uuesti läbi ning USA vähendab oma sõjaväe osalemist rahvusvahelistes sõjalistes operatsioonides, kirjutab iltasanomat.fi.
Nii USAs kui teistes riikides on märgatud, et Donald Trump on Venemaa presidendi Vladimir Putiniga samal lainel ja kui Trump presidendina teeb Venemaaga tihedalt koostööd.
Poliitikaekspertide arvates võib Putin Trumpi abil hakata enam mõjutama Euroopas toimuvat, alustades Venemaa piiri ääres olevatest riikidest nagu Soome, Eesti, Läti ja Leedu.
Trumpi ja Putini retoorikat peetakse samasuguseks nagu oli Teise maailmasõja võitnud riikide Nõukogude Liidu, Ühendkuningriigi ja USA juhtidel ning ei saa välistada, et need kaks riigijuhti tahavad hakata «maailma jagama».
Jalta konverents leidis aset 4. – 11. veebruarini 1945 ning sellel osalesid Nõukogude Liidu juht Jossif Stalin, Briti peaminister Winston Churchill ja USA president Franklin Delano Roosevelt.
Konverents toimus Krimmis, kuna Stalin keeldus kodumaalt lahkumast.
Suurriikide juhid jaotasid, millised riigid kellegi mõjusfääri jäävad, näiteks Poola ja Balti riigid jäid Nõukogude Liidu omasse, kaotades oma iseseisvuse. Mõjusfääride jaotamine tõi kaasa raudse eesriide ja külma sõja.
Roosevelti süüdistati hiljem, et ta ulatas Ida-Euroopa kandikul Stalinile.
Nii rahvusvaheline meedia kui poliitika asjatundjad on märganud, et Putin on oma kõnedes viidanud mitmel korrale «teisele Jaltale», nagu lootes, et toimub samalaadne kohtumine ja mõjuvõimu jagamine nagu oli 1945. aastal.
«Putin unistab uuest Jalta konverentsist, et uuesti võimupiire jagada. Me ei ole enam aastas 1945, kuid sama stsenaarium võib korduda ka nüüd,» teatas venelasest ajakirjanik Mihhail Zõgar.


description: USA kosmoseagentuuri NASA kulgur Curiosity leidis Marsilt meteoriidi, mis suure tõenäosusega on niklist ja rauast ega ole esimene, mille see kulgur Punaselt planeedilt leidnud on.

title: Video: Curiosity leidis Marsilt metallmeteoriidi

maintext:
2012. aastast Marsil olev Curiosity tegeleb ka selle plaandi geoloogiliste uuringutega ning meteoriidid on osa sellest, edastab earthsky.org.
NASA teadlaste sõnul leidis Curiosity nüüdse meteoriid oma Mastcam kaamera abil 28. oktoobril, mis oli tema missiooni 1503. päev, pilt sellest objektist avaldati 30. oktoobril.
Curiosityl on käsil uuringud Marsi Sharpi mäel, mis asub Gale`i kraatris, enne seda ala uuris kulgur teadlaste jaoks geoloogiliselt huvitavat Murray Buttsi piirkonda.
USA Arizona ülikooli teadlaste arvates on nüüdne meteoriit selline, milliseid leidub ka maal ehk niklist ja rauast. Curiosity programmi teadlased andsid leiule ta kuju tõttu hüüdnimeks Munakivi.
Teadlaste sõnul säilivad Marsile langenud meteoriidid paremini ku Maale langenud, kuna Punasel planeedil on väga kuiv ja peaaegu puudub niiskus, mis neid lõhuks. Eriti kehtib see palju metalli sisaldavate meteoriitide kohta.
Kuna Marsi atmosfäär on õhuke, siis ei põle meteoorkehad ära nagu Maa atmosfääris nendega sageli juhtub, vaid nad langevad kahjustamata Punase planeedi pinnale.
Teadlaste sõnul loodetakse tuleviku Marsi missioonide käigus koguda veelgi rohkem seal olevaid meteoriite, mis võivad anda uut infot meie päikesesüsteemi algusaja ja iidsete asteroidide kohta.
Lisaks huvitab teadlasi, kas ja kui palju on Marsi meteoriitides väärismetalle, mida saaks eraldada ja Maal kasutada. Samas tuleks olla valmis, et langevad meteoriidid võivad olla nii Marsi koloonia ehitistele kui seal elavatele inimestele ohuks.
Curiosity leidis Marsilt juba 2014. aastal kahe meetri laiuse meteoriidi, mis oli regoliidikihis. Marsil on lisaks Curiosityle leidnud meteoriite ka kulgurid Opportunity ja Spirit.
Curiosity ja Opportunity jätkavad Marsi uurimist, teadlased loodavad nende kahe abil saada Marsil langenud meteoriitidest, sealselst geoloogiast ja pinnamoest jätkuvalt uut informatsiooni.


description: Hollandi ja Briti meedia teatel kadusid Vaiksesse ookeanisse kuuluvast Jaava merest müstilisel kombel kolm Teise maailmasõaja ajast pärit Hollandi sõjalaeva, mis arvatakse olevat langenud metalliküttide saagiks.

title: Jaava merest kadusid müstilisel kombel Teise maailmasõja aegsed Hollandi sõjalaevad

maintext:
Indoneesia ranniku lähedal 1942. aastal uppunud laevade juhtumit uuritakse rahvusvaheliselt. Hollandi kaitseministeerium kinnitas kahe kunagise sõjalaev vraki kadumist ning kolmandast laevavrakist enamiku puudumist.
Amatöörsukeldujad avastasid kolm kunagist sõjalaeva 2002. aastal, kuid nüüdne professionaalsete allveearheoloogide sukeldumine, mis tehti Jaava mere lahingu 75. aastapäeva auks, näitas et veel 14 aastat tagasi alles olnud alused on kadunud.
Sonaripildid näitavad vaid laevade kunagise asukoha jälgi, kuid füüsiliselt neid enam ei eksisteeri.
«Jaava merest on kadunud HNLMS De Ruyter ja HNLMS Java, lisaks ei ole of HNLMS Kortenaerist enamikku alles. Käivitati rahvusvaheline uurimine, et selgitada välja nende vrakkide saatus. Tegemist on Teise maailmasõja aegse sõjakalmistuga, millest objektide pinnaletoomine on keelatud,» teatas Hollandi kaitseministeerium.
Hollandi sõjalaev De Ruyter / Scanpix
Need kolm Hollandi laeva uppusid liitlaste ja Jaapani vahel peetud Jaava lahingus 1942. aasta veebruaris, selles kandsid suuri kaotusi nii Holland, Ühendkuningriik, USA kui Austraalia.
Jaava mere lahingus kannatada saanud Hollandi sõjalaeva De Ruyter uppumine / Scanpix
Jaava lahingu puhul on tegemist ühe ohvriterohkema merelahinguga, milles kaotas elu umbes 2200 sõdurit, kaasa arvatud 900 Hollandi kodanikku. Selle tagajärjel okupeeris Jaapan Hollandile kuuluva Ida-India.
Hollandi Ida-India oli Hollandi koloonia Kagu-Aasias aastatel 1800–1949.
Indoneesia, Singapuri ja Malaisia vetes on on rohkem kui 100 Teise maailmasõja ajal uppunud laeva ja allveelaeva. Aastaid on aardekütid teinud seal sukeldumisi lootusest, et leiavad väärtuslikku. Allveearheoloogide teatel on laevadelt eemaldatud ja toodud pinnale eelkõige metalli, nii terast, alumiinimumi kui messingit.
Malaisia sukeldumiskooli sukeldujate teatel on seal asuvate laevavrkkide lõhkumiseks kasutatud lõhkeaineid. Seda on teinud metallivarastest aardekütid, kes on kehastunud kaluriteks.
Lisaks Hollandi laevadele on aarde- ja metallikütid hävitanud ja lõhkunud näiteks ka USA laevu, mis on uppunid Java meres ja teistes lähedastes meredes.
Hollandi sõjahaudade organisatsiooni esindaja Theo Vleugelsi teatel on Jaava meres ja teistes lähimeredes tuhandete inimeste hauapaigad ja selle tõttu on sinna ebaseaduslik sukeldumine hauarahu rikkumine.


description: Paljud kuulsad ja vähem kuulsad ameeriklased ähvardasid, et kui vabariiklane Donald Trump saab presidendiks, siis nad lahkuvad riigist, eelkõige taheti minna Kanadasse.

title: Ameeriklased tahavad kolida Kanadasse, kuid see ei ole nii lihtne, nagu paistab

maintext:
Seeker.com teatel ähvardavad sajad ameeriklased kodumaalt lahkuda alati, kui toimuvad presidendivalimised ja nende lemmikkandidaat ei võida.
Ka nüüdsetel valimistel oli Facebooki üks lemmikteemasid «Immigration to Canada» ehk migreerumine Kanadasse.
Nii USA kui Kanada migratsiooniekspertide sõnul ei ole teise riiki elama asumine nii kerge, kui see esmapilgul paistab. See käib ka Kanada kohta, mida paljud ameeriklased peavad USAga väga sarnaseks.
Kanada migratsiooniametiga koostööd tegeva advokaadibüroo Campbell Cohen esindaja David Coheni sõnul saavad ameeriklased «sahmaka külma vett», kui nad tutvuvad Kanada sisserännuseaduste ja reeglitega.
«Meil on varsemast kogemusi, et suur osa ameeriklastest, kes on üritanud end Kanadas sisse seada, on üsna kiiresti USAsse tagasi läinud, kuna Kanada seadused ja elulaad on ikkagi teistsugused kui nad harjunud on,» selgitas Cohen.
Kehtiva passi alusel saavad ameeriklased järjest olla Kanadas kuni kuus kuud. Need aga, kes tahavad Kanadasse pärast seda perioodi elama jääda, peavad hakkama taotlema alalist elamisluba, mis võrdub USA rohelise kaardiga. Kanadal on 60 välisriikide kodanike jaoks mõeldud programmi, mille alusel saab alalist elamisluba taotleda, et Kanadasse elama asuda.
Enamik sisserändajaid saabub Kanadasse, kas sinna saadud töökoha või abiellumise tõttu. Samas peab migrantidel olema Kanada võimudele ette näidata, et neil on piisavalt raha ja nad suudavad end ära elatada. Kanada eelistab neid sisserändajaid, kellel on kapitali, kes asutavad seal firma või lõpetavad Kanadas ülikooli ja saavad seal töökoha.
Välisriikide kodanikud, kes on saanud Kanadas alalise elamisloa, peavad järgneva viie aasta jooksul vähemalt kaks aastat kohapeal elama. Pärast kolme aastat Kanadas elamist saab taotleda kodakondsust, selleks tuleb läbida kodakondsuseksam ja osata hästi inglise või prantsuse keelt.
Sisserändajatel tuleb läbida Kanada riiklikus tervishoiusüsteemis arstlik kontroll.
Kanada võimud lükkavad tagasi need kodanikukandidaadid, kes on selle riigi tervishoiusüsteemile kulukad. Näiteks isikud, kellel on näiteks vähihaigus või siis tuberkuloos.
Ameeriklane Stephen Saideman, kes migreerus koos naise ja lastega Kanadasse 2002. aastal, ei lahkunud USAst president George W. Bushi tõttu, vaid ta sai Montrealis McGilli ülikoolis töökoha.
Saidemani sõnul ei olnud USAst Kanadasse kolimine lihtne, vaid temal ja ta perel tuli läbida mitme aasta pikkune kadalipp.
«Ei saa minna üle USA ja Kanada piiri ja öelda, et siin ma olen, võtke mind vastu, olen hea haridusega ameeriklane ja minust saab hea kanadalane,» lisas Saideman.
Saidemanil oli küll ülikoolis töökoht olemas, kuid ka tema pidi uues riigis alustama nullist ehk läbima sisserännanuga kaasneva bürokraatia.
Esimestel kuudel ei andnud ükski pank talle laenu, et ta saaks auto osta, ta krediitkaardiavaldus lükati mitmel korral tagasi.
Saidemanil ja ta perel kulus mitu aastat, enne kui nad bürokraatlikud takistused läbisid ja jalad alla said ning said ajutise tööviisa asemele alalise elamisloa.
Saidemanide sõnul on nad nüüd, aastal 2016 oma eluga Kanadas rahul, kuid samas on seal maksud kõrgemad kui USAs ning tervisekindlustus ei ole nii efektiivne kui USAs.
Perele teeb muret ka jahedam kliima, liiga palju jäähokit, mis on Kanada rahvussport ja Kanada interneti vilets kvaliteet.
Alalise elamisloaga isikud ei saa seal hääletada ega kandideerida riigiametitesse.
«Ameeriklased peaksid hästi kaaluma, kas nad ikka tahavad Kanadasse migreeruda, sest see ei ole ainult üle piiri minemine. Kui inimene on kindel, et ta seda tahab, siis tuleb olla valmis mitmesugusteks takistusteks, sest Kanadas ei tehta ameeriklastele kui naabritele erandit,» teatas Saideman.


description: Mittetulundusorganisatsiooni WikiLeaks, mis tegeleb saladokumentide ja -info avaldamisega, asutaja Julian Assange`i teatel on nii Islamiriik kui Clintoni fond saanud raha samast allikast, Katari ja Saudi Araabia jõukuritelt, kelle seas on riigiametnikke ja kuningliku pere liikmeid.

title: Julian Assange: Islamiriik ja Clintoni fond on saanud raha samast allikast

maintext:
Assange, kes elab juba mitu aastat Londonis Ecuadori saatkonnas, andis intervjuu dokumentaalfilmide tegijale John Pilgerile, teatab The Telegraph.
Assange`i andmetel on Katari ja Saudi Araabia esindajad toetanud rahaliselt nii Hillary Clintoni ja ta mehe, Bill Clintoni asutatud humanitaarfondi kui äärmusrühmitust Islamiriik.
«Kas äärmusrühmitus Islamiriik on saanud raha samast allikast, millest on saanud raha ka Clinton Foundation?» küsis Pilger. Assange vastas, et talle teadolevalt on see nii.
Assange`i teatel on tema valduses demokraadist presidendikandidaadi Hillary Clintoni ja tema kampaaniajuhi John Podesta e-kirjad, mis paljastavad nii mõndagi.
Assange´i sõnul on väga tähtis e-kiri 17. augustist 2014, milles Clinton küsib Podestalt, kes oli siis president Barack Obama meeskonnas, kas ta saaks aidata avaldada survet Katari ja saudi Araabia võimudele, kuna need riigid toetavad Islamiriiki.
«Peame kasutama nii diplomaatiat kui luuret, et avaldada Katarile ja Saudi Araabiale survet, kuna nad toetavad nii rahaliselt kui logistikaga Islamiriiki ja teisi piirkonna radikaalseid grupeeringuid,» kirjutas Hillary Clinton.
Assange`i teatel ei ole USA valitsus mitte kunagi arvanud, et Lähis-Ida riigid toetavad rahaliselt Islamiriiki, pigem on need kohalikud võimukandjad ja jõukad ärimehed, kes investeerivad oma naftaraha džihadistide tegevusse oma riigi vastuseisust hoolimata.
Clintoni fondi lehekülje teatel on nad alates selle fondi asutamisest 1997. aastal saanud Saudi Araabiast summa, mis jääb 10 ja 25 miljoni dollari vahele.
Möödunud kuul anti Katarist Clintoni fondile üks miljon dollarit, et Bill Clinton saaks oma sünnipäeva tähistada.
Clintoni fondi esindajate teatel ei ole Hillary Clinton fondile annetatud raha kasutanud oma presidendikampaanias.
Saudi Araabia ei teinud fondile rahalist annetust, kui Hillary Clinton oli 2009 – 2013 USA välisminister.
Ei ole teada, kui palju on Islamiriik saanud Katari ja Saudi Araabia jõukatelt raha.
Assange`i arvates võidab USA presidendivalimised Hillary Clinton, kuna teda toetavad pangad, luure, relvafirmad, välisinvestorid , kuid ka meediafirmade omanikud ja ajakirjanikud.
Ecuadori saatkond teatas oktoobris, et nad ajutiselt takistavad Assange`il interneti kasutamist, et ta ei saaks sekkuda USA presidendikampaaniasse.
USAs toimuvad presidendivalimised 8. novembril.


description: 20. Pimedate Ööde filmifestivali programmi erilinastuste hulka kuulub tänavu Hollywoodi suurstuudio Sony Pictures Releasing Internationali levitatav film „17, hirm ja rõõm“. Filmi Euroopa esilinastus toimus pühapäeval, 20. novembril Kosmos IMAXis. Kohal oli ka näitleja, tõusev täht Hayden Szeto. Tegu oli ühtlasi laste ja noorte filmifestivali Just Film mitteametliku lõpufilmiga. Sel nädalavahetusel jõudis film ka USAs kinoekraanidele.

title: PÖFF - Filmi "17, hirm ja rõõm" rahvusvaheline esilinastus Kosmos IMAX

maintext:
Kosmos IMAXis toimunud Euroopa esilinastusel oli kohal ka näitleja, tõusev täht Hayden Szeto
Kauaoodatud filmi rahvusvaheline esilinastus toimus septembris Toronto filmifestivalil ning sellele on järgnenud rahvusvahelises meedias ainult positiivsed arvustused.
Filmi on lavastanud ja kirjutanud Kelly Fremon Craig, kelle jaoks see on esimene täispikk film. Üheks produtsentidest on aga kolmekordne Oscari võitja James L. Brooks, kelle loomingus on muuhulgas kvaliteetfilmid nagu „Helluse keeles“ (Terms of Endearment), „Olla suur“ (Big), „Jerry Maguire“ ja „Enam paremaks minna saa“ (As Good as it Gets). Filmis teevad näitlejatest lisaks Hayden Szetole kaasa Oscari nominendid Hailee Steinfeld ja Woody Harrelson, Blake Jenner, Haley Lu Richardson ja Kyra Sedgwick.
Murdeea filmide klassikuid nagu „Kuusteist küünalt“ (Sixteen Candles) ja „Hommikusöögi klubi“ (Breakfast Club) meenutav noortekomöödia räägib täiskasvanuks saamise keerukusest läbi keskkooli tüdruku Nadine’i (Haille Steinfeld), kelle niigi keeruline elu saab hoobi, kui tema vend hakkab käima tema parima sõbrannaga.
Tiina Lokk ja Hayden Szeto
Pimedate Ööde filmifestivali direktor Tiina Lokk ütles, et „PÖFFi jaoks on see mitmes mõttes murranguline hetk.
"See on esimene kord, kui üks Hollywoodi suurstuudio meile sellise kaaluga sündmuse korraldada usaldab ning siia ka ühe filmis näitleva staari saadab. Loodetavasti saab sellest verstapost järgmiste sarnaste filmide ja sündmuste jaoks, mis on oluline nii PÖFFile kui ka Eestile tervikuna, sest sellised üritused hakkavad kohale meelitama palju rohkem rahvusvahelist ajakirjandust ning filmifänne teistest riikidest.“
Lisaks näitlejale Hayden Szetole külastavad PÖFFi Sony Pictures Releasing Internationali asepresident Milissa Duponce ning Sony Pictures Entertainmenti rahvusvahelise kinoturunduse konsultant Pamela Rodi, kes teeb kaasa Industry@Tallinna raames toimuval Storytek Foorumil.
Vaata pilte esilinastuselt!


description: USAs presidendivalmistel võidu saanud vabariiklane Donald Trump on kuulus ka oma soengu poolest, mis on lopsaka tuka tõttu silmajääv.

title: Donald Trump on kandnud sama soengut alates 1970. aastatest

maintext:
Paljud arvasid enne valimisi, et Trump on tegelikult kiilas ja kannab parukat, kuid ta tõestas kaamerate ees, et tegemist on tema oma juustega ning lisas, et ta teeb oma soengut ise, edastab fiidi.fi.
USA ajakirjanikud vaatasid läbi rea Trumpist tehtud fotosid, mis näitasid, et tal on samasugune soeng alates 1970. aastatest.
«Mehed jäävad 20- ja 30-aastastena ühele soengule kindlaks ja kannavad seda seni, kuni juukseid on,» teatas USA Louisville’i ülikooli psühholoog Michael Cunningham.
70-aastaseTrumpi teatel külastab ta vahel juuksurit, kuid igapäevaselt teeb ta oma soengu ise, kasutades selleks, kammi, fööni ja lokitange.
Trumpi juuksuri Amy Laschi sõnul kasutab tulevane USA president palju juukselakki, mis teeb ta juuksed jäigaks ja selle tõttu võib ta soeng vahel kummaline tunduda.
Lasch lisas, et ta on andnud Trumpile nõu vahel soengut muuta, kuid mees on oma kauaaegsele soengule kindlaks jäänud.
Trump on tunnistanud, et laseb oma juukseid värvida. Trumpil olid nooremana märgatavalt tumedamad juuksed kui nüüd, vahepeal oli näha ka halli, kuid enam mitte. Trumpi juuksed on viimasel ajal olnud kollaspunakat värvi, sama värvi on ka ta kulmukarvad.
Asjatundjate arvates värvib Trump vahel ise oma juukseid, sest vale värvimise korral on punakas toon tugevam.
Trumpi juustest on saanud üks tema kaubamärke ja neist ta presidendiks saades kindlasti ei loobu.


description: USA San Diego ülikoolis tehtud uuringu kohaselt tekitab uue menuka mängu «Pokémon Go» mängimine tänavaraevu, mis väljendub mängijaid segavate isikute vastase vihas.

title: "Pokémon Go" tekitab tänavaraevu?

maintext:
Uurijate sõnul oli selle mängu loojate eesmärgiks panna inimesi omavahel võistlema ja suhtlema, kuid tegelikult tekitab see mäng mängijates ka negatiivseid emotsioone ja viha, edastab Daily Mail.
Teadlased tegid katse, milles uurisid «Pokémon Go» mängijate emotsionaalseid reageeringuid ning ilmnes, et selleks oli liiklusraevu sarnane raev, mille nad nimetasid tänavaraevuks.
Mängijatel ilmnes ootamatuid raevu- ja vihasööste, kui nad mängides kellegagi kokku põrkasid või kaaskodanikud neid juhuslikult segasid.
Lisaks seavad selle mängu mängijad oma elu ohtu, kuna on tulnud ette juhtumeid, milles mängu süvenenud on astunud autoteele.
Katses osalenutele pandi biomeetrilised sensorid, mis jäädvustasid nende südametöö. Sensoid näitasid, et kui mängijad olid mängu süvenenud, siis nende südametöö ja vererõhk olid normaalsed, kui aga nad sattusid ohuolukorda või neis tekkis viha, siis südame töö kiirenes ja vererõhk tõusis. Vihasena muutus reaalsustaju ja nägemine ähmastus.
Neuroteadlase Adam Simpsoni sõnul ei ole «Pokémon Go» ohutu, nagu seda reklaamiti, vaid sellega kaasnevad ohud.
«Mängu reklaamiti, et see paneb inimesed liikuma ja orienteeruma, kui nad reaalses maailmas virtuaaltegelasi otsivad. Samuti peavad nad teistega suhtlema, kuid tegelikult on asjal negatiivne pool, sest mänguvälised inimesed, kellega kokku puututakse, võivad vihahooge tekitada, kuna neid peetakse segajateks ja häirijateks,» teatas Simpson.
Mitme riigi politsei teatel on «Pokémon Go» mängimine toonud kaasa varasemast rohkem liiklusõnnetusi. USAs näiteks oli esimese kümne päeva jooksul alates «Pokémon Go» müügile jõudmisest seda mänginutega 110 000 liiklusõnnetust.
«Pokémon Go» loonud firma Niantic Labs esindaja John Hanke teatel lõid nad mängu eesmärgiga viia inimesed välja värske õhu kätte liikuma. Tavalised videomängud seda ei võimalda.
Selle mängu mängijad jahivad reaalses maailmas virtuaaltegelasi ja peavad jõudma teatud punktidesse, kasutades selleks GPSi.
Teadlaste sõnul peaks mängijad pidama rohkem ümbrust silmas, kui nad avalikes kohtades liiguvad, sest vastasel korral võivad ise õnnetusse sattuda või teistele õnnetuse tekitada.


description: Legendaarne Muusik Seif tähistab 35. juubelit kontserdiga, kus on laval ka Tõnis Mägi! Lisaks juubilarile on laval ka vähemalt sama hinnatud Jäääär.

title: Tõnis Mägi tähistab sel laupäeva Muusik Seif’i 35ndat juubelit

maintext:
Muusik Seifi aktiivne tegutsemisperiood oli aastatel 1981-1986. Ansambel hoidis Eesti rock-muusika lippu kõrgel kõikjal tollases Nõukogude Liidus, bänd tiksus Nõukogudemaa edetabelite ülemises otsas ja nendeta ei saanud läbi ükski Kesktelevisiooni saade.
Eksklusiivsed kaadrid sarjast «Raudse eesriide jumalused», Muusik Seif / Jaan Rõõmus
Vinüülplaadil „Mäe kaks nõlva” ilmusid hitid „Kuldaja rock’n'roll”, „Venus”, „Doktor, aita!” ja paljud teised.
Jäääär tähistas tänavuse aasta hakul oma 25. sünnipäeva, suvigi oli tegusam kui tavaliselt. Küllap on nende laulud omamoodi aegumatud ja lähevad jätkuvalt korda erinevatele põlvkondadele. Kui ema ja tütar on mõlemad kontserdile tulnud, ei või teada kumb kumma kaasa kutsus. Jääääre lauludes on seletamatu võlu ning vägi, mis köidab publikut ja ei lase ka muusikuil endil väsida.


description: Staarnäitlejad Angelina Jolie ja Brad Pitt läksid lahku ning üritavad jagada, kes ja millal hoolitseb nende kuue lapse eest.

title: Jolie ja Pitt jõudsid laste hoolduse suhtes kokkuleppele

maintext:
Rahvusvahelise meedia teatel on praegu laste hooldusõigus Joliel, kuid see olevat ajutine lahendus, sest Pittil isana on samuti õigus oma laste eest hoolt kanda.
Paari vahel sõlmitud lepingu kohaselt saavad nende lapsed, keda on kuus ja kelle vanus on 8 – 15 eluaastat, külastada regulaarselt oma isa Brad Pitti.
Jolie andis lahutuse sisse septembris põhjendusega, et liigselt alkoholi tarbiv Pitt ohustab laste heaolu. Näitlejanna esindaja teatel tahab Jolie lahutust eelkõige lapsi silmas pidades, mitte niivõrd selle tõttu, et väidetavalt olevat Pittil tekkinud kõrvalsuhe.
Jolie ja Pitt jõudsid laste hooldamises kokkuleppele juba septembris, samas peavad mõlemad osapooled külastama pereterapeute.
«Kuus last jäävad ema hoole alla, kuid lastel on õigus teraapia eesmärgil kohtuda regulaarselt isaga. Seda nõuavad lastekaitseasjatundjad, kelle sõnul vajavad lapsed ka isa. Perel on raske aeg, kuid osapooled teevad pingutusi, et edaspidine elu oleks rahulikum,» teatas Jolie esindaja.
Brad Pitti esindaja teatel tahab staar saada laste ühist hooldusõigust ja on valmis selle nimel võitlema.
Jolie ja Pitti kuus last on 15-aastane Maddox, 12-aastane Pax, 11-aastane Zahara, kümnene Shiloh ja kaheksa-aastased kaksikud Knox ja Vivienne.
Paari lahkuminemise põhjuseks oli väidetavalt juhtum, milles Pitt ründas joobes olekus oma poega Maddoxit, tekitades talle kehavigastusi. Piti teatel tekkis temal ja pojal sõnavahetus, kuid ta ei rünnanud last.
Jolie ja Pitt on olnud koos 12 aastat, nad kohtusid filmi «Mr. & Mrs. Smith» võtetel. Staaripaar asutas 2006. aastal koos heategevusfondi, mille kaudu aidatakse hättasattunuid.


description: Youtube’is on video, millel ameeriklanna Kayley Melissa õpetab, kuidas pikkade juustega naised saavad endale teha vabariiklase, jaanuaris uueks USA presidendiks saava Donald Trumpi soengu.

title: Video: kuidas pikkade juustega naised saavad endale teha Donald Trumpi soengu

maintext:
Trump tõendas valimiskampaania ajal, et ta ei kanna parukat, vaid need on tema oma juuksed, kaasa arvatud lopsakas tukk.
Ameeriklanna Kayley Melissa õpetab videos Donald Trumpi soengut tegema / Youtube
Trumpi soeng valmib järgmiselt: esmalt tuleb võtta juuste tukaosa ja teha sellest hobusesaba, siis tõsta see hobusesaba pealaele ja kinnitada klambriga. Seejärel teha ülejäänud juustest hobusesaba, jagada see kaheks ja sellest vahest tõmmata saba tagurpidi. Nüüd lasta tukaosa alla ja tupeerida nii, et see jääb sasipuntraks. Tõsta see tukakohta ja tõmmata laiali, kinnitada klambritega nii, et see jääks Donald Trumpi tuka sarnaselt. Siis tupeerida ka tagumine hobusesaba ja tõsta see eelmise tuka peale nii, et ka see jääks Trumpi tuka sarnaselt. See osa kinnitada samuti juukseklambritega. Soengu tegemise lõpul võib kasutada ka juuksesirgendajat ja kammi, et soeng veelgi trumpilikum jääks. Soengu kinnitamiseks võib pihustada juukselakki.
Pikkade juustega naistel on võimalik näiteks halloween’i või karnevali ajal Donald Trumpiks kehastuda.


description: Täna öösel üllatas eestlasi kesköösel maga sadanud valge lumevaip, mis tõi kõigi hinge tõelise talvemeeleolu. On neid, kellele kiire talve saabumine ei meeldi ja neid, kes lumevaipa kohe õue nautima tormasid. Ka kodumaised kuulsused postitasid sotsiaalmeediasse ohtralt kaadreid valgest lumest. Pilk peale!

title: Fotod! Vaata, millised lumepilte jagavad kodumaised kuulsused!


description: Lauri Randla lühifilm «Mausoleum» võitis 9.-11. novembrini toimunud rahvusvahelisel Toronto lühifilmide festivalil võistlusprogrammi valitud 70 lühifilmi hulgast parima välisfilmi auhinna.

title: Lauri Randla lühifilmi "Mausoleum" saadab rahvusvaheline edu

maintext:
«Mausoleum» on tragikoomiline õuduslugu patoloog Aleksei Abrikosovist, kes Lenini surma järel palsameeris tema keha ja nö võitis surma. Sellest ajast peale on Abrikosovi elu olnud eranditult seotud Vladimir Iljitši keha hooldamisega. On aasta 1936, Stalini öiste repressioonide ajajärk, keegi ei maga, käivad arreteerimised ja mahalaskmised. Ühel ööl, just enne maipühi, saab Abrikosov teate, et sarkofaagis Lenini näol tiirutab rasvane kärbes...
Novembri algus on olnud «Mausoleumi» jaoks edukas. Film linastus Saksamaal Cottbusi filmifestivali avafilmina, võitis Vilniuse Scanoramal peapreemia ning jõudis Post Mortemfestivali (Mehhiko), Firenze Film Corti (Itaalia), New York Film/TV Festi (USA) ja Aesthetica Shortsi (Suurbritannia) võistlusprogrammidesse. „Kärbes ei ole alates Jeff Goldblumist olnud nii õudustäratav,» kommenteeris Emily Taylor Aesthetica Shortsilt.
«Mausoleum» on Lauri Randla magistritöö Helsinki ELO Filmikoolist. Film on nomineeritud Haugesundi filmifestivali (Norra) Next Nordic Generation Award’ile ja on kevadest peale osalenud mitmekümnel rahvusvahelisel filmifestivalil ning võitnud mitmeid preemiaid.
Filmis mängivad Victor Kotovicz von Lahnberg, Matti Onnismaa, Andrei Lukjanov ning Tallinna Vene teatri näitlejad Aleksndr Okunev, Sergei Furmanjuk, Natalia Dorošenko, Ilja Nartov ja Vladimir Antip.
Stsenarist ja režissöör on Lauri Randla, operaator Peter Salovaara, kunstnik Juulia Jokinen, monteerija Leo Liesvirta, produtsendid Peeter Urbla, Osku Pajamäki, Ilkka Mertsola.
Filmi peatootja on Exitfilm. Filmi rahastasid Eesti Kultuurkapital, Eesti Filmi Instituut, ELO Filmikool, Soome Filmi Sihtasutus ja YLE.
Eestis linastub «Mausoleum» 2017. aasta alguses.


description: Maailma teadlased on hämmelduses, sest inimeste kätte satub järjest rohkem kahepäiseid haisid.

title: Kahepäiste haide mõistatus: mutantkalasid leitakse järjest rohkem ja keegi ei tea, miks

maintext:
Murettekitav trend algas 2008. aastal, kui kalamees Christian Johnson leidis Austraalia rannikult sinihai kahepäise embrüo, kirjutab Daily Mail.
2013. aastal püüdsid Florida kalamehed suure tömpnina-hallhai ning leidsid selle emakast kahepäise loote. Alles hiljuti leidsid Hispaania teadlased Atlandi saagsabahai kahepäise embrüo.
Enim kahepäiseid järglasi on leitud sinihaidel, sest nende üsas võib korraga kasvada kuni poolsada poega.
Kahepäiste haide leidmise sagenemine on teadlaste jaoks veel mõistatuseks. Ehkki leiud sagenevad, on need siiski liiga harvad, et müstiliste mutatsioonide põhjustest mingeid järeldusi teha.
Ühe versiooni kohaselt võib põhjuseks olla ülepüük, mis tähendab, et haisid jääb järjest vähemaks ja nii tekivad suguluspaljunemisest põhjustatud mutatsioonid. Samuti võivad mutatsioone põhjustada viirused ja merereostus.
Mereteadlane Nicolas Ehemann leidis hiljuti Kariibi mere esimese kahepäise hai. Tema peab kõige tõenäolisemaks seda, et mutatsioonide põhjuseks on ülepüük. Ehemann usub, et ülepüügist tekkinud haide genofondi vähenemine tähendab sünnidefektide arvu pidevat tõusu.
Teine mereteadlane, dr Felipe Galván-Magaña, ei usu, et kahepäiste haide arvukus on tõusnud. Tema arvates jääb väär mulje sellest, et suurenenud on teaduslike ajakirjade arv, mis säärastest juhtumitest sagedamini kirjutavad.


description: 17. novembril tähistas Kadri Kruus Tallinna Linnateatris omanimelise koti- ja aksessuaaribrändi 5. sünnipäeva uue kollektsiooni esitlusega. Kollektsiooni EGO edasiarendus tõi esitlusele uues kuues traditsioonilised käsitöövõtted ja klassikalised vormid.

title: Galerii: disainer Kadri Kruus tähistas omanimelise brändi 5. sünnipäeva

maintext:
Vahel tuleb unustada kõik muu ja mõelda ainult enda peale. Eriti kui asi puudutab käekotte – nõnda võiks kõlada Kadri Kruusi deviis.
Kollektsioon EGO väljendab seda parimal võimalikul moel. 100 protsenti nahast valmistatud käekottide hulgast leiab nii klassikalise siluetiga ajatuid kaaslasi kui ka erilisi ainueksemplare. Igal EGO kollektsiooni kotil on oma funktsioon, mis muudab nad vastupandamatult vajalikuks.
Kadri ise ütleb: ”Minu arust on kotid nagu naised, iial ei või teada, mida nad endas peidavad. Igas naises peab veidike ego olema. Näiteks uue kollektsiooni väike punane kott on kaetud 60 lilleõiega, mis on stantsitud välja üle 100 aasta vanuse pressiga. Iga lilleõis on pressitud reljeefseks ükshaaval, pisikese pressiga, mis aetakse kuumaks täiesti tavalisel pliidil. Väikese koti valmistamiseks kulub 15-17 tundi. Kõik kotid on 100 protsenti nahast. Lukuotstesse on graveeritud väike kvaliteedimärk.“
Kollektsiooni luues püüdis Kadri ühendada edeva praktilisusega.
60ndate hõnguga kotivorm seob endas klassikalised nahatehnikad ja erifaktuurilised- ja metalliknahad. EGO kollektsioon on kantud mõttest, et kott võib olla nagu sõber, kelle käele nõjatuda, kui tunne on ebakindel.
Kollektsiooni EGO võib tõsta ka maailmaränduri staatusesse.
Septembri lõpus sammusid Kadri Kruusi EGO kollektsiooni kotid käsikäes Oksana Tanditi rõivastega esmakordselt Washingtoni moenädala lavalaudadel.
Kadri Kruus on rahvusvaheliselt tunnustatud nahadisainer, kelle töös kohtuvad kaasaegne disain, funktsionaalsus ja kvaliteetsed materjalid. Käsitööliste iidsetes traditsioonides peituv kirg ja hool, on kandunud ka Kadri igapäevatöösse. Kadri Kruusi loominguga on võimalik tutvuda tema Tartu mnt 80K asuvas stuudios.
Vaata pildigaleriid!


description: Saksmaa kohtu otsuse kohaselt ei saa vanemad keelata oma 15-aastasel tütrel olemast seksuaalsuhtes oma 47-aastase onuga.

title: Saksa kohus: 15-aastasel tüdrukul on õigus seksida oma 47-aastase onuga

maintext:
Kohus teatas, et ühiskonnas on sugulaste ja pereliikmetega intiimsuhted ebsaoovitavad, kuid tegemist ei ole siiski millegi sellisega, mille eest saaks kriminaalkorras karistada, edastab The Independent.
Saksa isikuandmete kaitse seaduse tõttu ei avalikustatud kohtus alaealise tüdruku nime, kuid tema kohta kasutati eesnime Josephine. Tüdruk jättis kooli pooleli 14-aastasena ja põgenes koos onuga, et temaga suhtes olla.
Paar leiti Prantsusmaalt ning tüdruk sõnas pärast tabamist, et ta tahtis olla koos endast vanema mehega, kes ei ole ta veresugulane, vaid abielus ta naissoost sugulasega.
Josephine`i vanemad pöördusid kohtu poole, et kohus keelaks tüdrukul onuga suhtlemast, sest nende arvates on tütar sellises suhtes ohus.
Teismeline läks omakorda vanemate vastu kohtusse ja sai nende üle võidu.
Kohtuniku sõnul on lapse vaimne ja füüsiline tervis ohus, kui temalt võetakse võimalus vabalt suhelda, kellega ta soovib, kaasa arvatud onuga, kes kuulub abielu kaudu perekonda. Samas ta rõhutas, et kohus ei kiida sellist ebavõrdset suhet heaks.
«Kohus ei võta seisukohta, kas 47-aastane abielus mees peaks vastama 15-aasta vanuse tüdruku kirele. See suhe ei ole sotsiaalsete standardite järgi sobiv, pigem on see mittesobiv, kuid see suhe ei ole kriminaalne ja seega ei saa seda keelata,» teatas kohtunik.
Saksamaa seaduse kohaselt tohib seksisuhtes olla alates 14. eluaastast.


description: BBC menuka autosaate «Top Gear» endised saatejuhid on Soomes Lapimaal tegemas uut autosaadet «The Grand Tour».

title: Jeremy Clarkson, James May ja Richard Hammond on Lapimaal

maintext:
Saade teatas oma leheküljel, et uus osa võetakse üles nii Soome Lapimaal kui Hollandis Rotterdamis.
Jeremy Clarkson avaldas täna hommikul Twitteris kirjutise, mille juures on Soome kaart.
«See asub ikka väga kaugel põhjas, kus on külm ja lumi ning olud teadagi millised,» teatas inglasest staar.
Soome meedia andmetel toimuvad saate «The Grand Tour» võtted Lapimaa mitmetes paikades täna, nädalalõpul suunduvad saate tegijad Hollandisse.
Digital Spy andmetel on autofännid oodatud saate võtetele pealtvaatajateks ja kaasaelajateks. Esimese 48 tunni jooksul pärast teate avaldamist esitasid selleks soovi tuhanded fännid rohkem kui 100 riigist.


description: Eesti kuulsaim astroloog Igor Mang esitles täna Viru keskuse Apollos oma vastvalminud elulooraamatut «Igor Mangi elu ja astroloogiatarkused», mida nimetas kohale tulnud fännidele oma lapseks.

title: Galerii: tähetark Igor Mang esitles austajatele oma last ehk kauaoodatud elulooraamatut

maintext:
Igor Mangi elulooraamat ei ole elulooraamat selle traditsioonilises tähenduses. Selles on küll kirjas Eesti kuulsaima astroloogi Igor Mangi maagiline ja värvikas elukäik ning kujunemislugu, aga samavõrd on see astroloogiaõpik, pärast mille läbilugemist on igaüks varustatud tööriistadega, mille abil oma isiklikku sünnikaarti tõlgendada ja enda olemust tunnetada. Raamatu viimane osa sisaldab müstikust ja romantikust astroloogi mõtisklusi.
Igor Mangi uue raamatu esitlus Viru Keskuses / Toni Läänsalu
Raamatus on esitletud ka staari elu värvikamad hetked ning ei puudu ka inspireerivad muusad. Mehe sõnul on temast raamatut juba ammu üritatud kirjutada, aga siiani pole see kuskile jõudnud.
Esitlusele tulid kohale nii tema kaksikõde, elukaaslane kui ka endine presidendiproua Evelin Ilves.


description: Paljud on näinud Kotka tähtkujus asuvaid kuulsaid «loomise sambaid», millest  Hubble´i kosmoseteleskoop tegi 1995. aastal suurepärased fotod, kuid nüüd leidsid astronoomid Kiilu tähtkujus, mis on Maast 7500 valgusaasta kaugusel, sambakujulised gaasi- ja tolmupilved, millele andsid hüüdnimeks Hävinemise sambad.

title: Video: Kiilu tähtkujus asuvad "hävinemise sambad"

maintext:
Miks siis need «sambad» on hävinevad? Teaduslehekülgede teatel on seal hävitajateks tähed, mille ioonkiirguse tõttu kaotavad gaasi- ja tolmupilved massi. Astronoomid uurisid Maast tuhandete valgusaastate kaugusel asuvat ala, mida tuntakse kui tähtede tekkepaika, Tšiilis Euroopa Lõunaobservatooriumi teleskoopidega.
Ilmnes, et need «sambad», mis on massiivsed gaasi- ja tolmupilved, asuvad tähtede tekkeala keskel. Kokku saadi pildid umbes kümnest sellisest «sambast», millel on tekkivate tähtedega otsene seos.
«On irooniline, et tähe tekkeprotsessis hävitab täht oma «vanema», milleks on massiivne gaasi- ja tolmupilv. Masiivsetest tähtedest kiirgab tugevat ioonkiirgust, mis on nii võimas, et suudab hävitada aatomite ümber liikuvad elektronid. Samas asuvad mõlemad objektid Maast küllalt kaugel, et nende vastasmõju kohta täpseid andmeid saada,» edastas Euroopa Kosmoseagentuur (ESA).
«Nüüd saadud fotod ei ole nii teravad kui Hubble´i tehtud aastatetagused pildid «loomise sammastest», kuid ikkagi on need nähtava valguse lainepikkusel tehtud pildid erakordsed,» teatas astronoom Anna Faye McLeod.
Teadlaste sõnul on kosmilistes avarustes olemas nii loomine kui hävitamine, milles mõlema puhul mängivad rolli tähed. Kui tähed aitasid «loomise sammaste» tekkele kaasa, siis «hävinemise sammaste» puhul on tähed hävitajaks.


authors:
Inna-Katrin Hein
Foto

description: Prantsusmaal elav mees sai Normandias Évreux’s  päranduseks maja, millest leidis 100 kilogrammi kuldmünte ja kullakange, mille väärtus on miljoneid eurosid.

title: Prantslane leidis päranduseks saadud majast 100 kilogrammi kulda

maintext:
Kohaliku oksjonimaja esindaja Nicolas Fierfort'i teatel oli majas 5000 kuldmünti, kaks 12-kilogrammist kullakangi ja 37 ühekilogrammist kullakangi, edastab The Local.
Fierfort'i, kes külastas maja, et hinnata uue omaniku jaoks selles olev mööbel ära, teatel on «saagi» koguväärtus 3,5 miljonit eurot ja see oli väga hästi peidetud.
«Kuld oli peidetud eri kohtadesse, mööbli sisse ja alla, vannituppa, pesukappidesse, ühesõnaga igale poole,» teatas oksjonimaja esindaja.
Anonüümseks jääda soovinud uus majaomanik, kelle seos eelmise omanikuga on teadmata, komistas kulla otsa mööblit liigutades.
Esmalt leidis ta väikese kuldmünte täis karbi, mis oli kruvitud kapi alla. Ta hakkas teadlikult maja läbi vaatama ja leidis veel kulda, kaasa arvatud kullakange.
Kui suur kogus kulda oli leitud, helistas omanik oma advokaadile, et temalt nõu küsida ja kullalaadung üle vaadata.
Oksjonimaja eksperdi hinnangul olid kuldmündid ja kullast kangid ostetud eelmise majaomaniku poolt 1950. – 1960. aastatel seaduslikult.
Kulla olemasolu kinnitasid kunagise omaniku dokumentide seas olevad paberid.
Uus omanik on suure osa kullast juba müünud, kuid meedia arvates saab suurima tulu siiski maksuamet.
Prantsusmaa seaduse kohaselt peab päranduse saaja maksma 45 protsendi suurust pärandimaksu ning see kehtib ka Évreux’s maja ja kulla pärinud isiku kohta.


description: 20. pimedate ööde filmifestival sai suurejoonelise avapaugu reedel, 11. novembril Nordea kontserdimajas. Pidulikult anti üle Bruno O'ya noore näitleja preemia, mis läks Risto Kübarale ning elutööpreemia Ita Everile.

title: Õnnitlused! Ita Ever sai PÖFFi elutööpreemia

maintext:
Vitaalne ema (Ita Ever): etenduses «Augustikuu»
Ita Everi filmikarjäär algas 1955. aastal Reeda osaga Lenfilmis vändatud "Andruse õnnes" ning seni viimane roll on käesoleval aastal valminud draamas "Õnn tuleb magades".
"Möödunud aastal austati teda igal pool seoses teatriga, vähe on neid, kes oskavad kokku lugeda tema rolle. Ita Ever on mänginud 52 filmis," ütles festivali juht Tiina Lokk.
Risto Kübar Rainer Sareneti filmis "Idioot"
Bruno Oya nimelise Lahtihüppe preemia, mis on mõeldud näitlejale, kes on oma tööga silma paistnud ka väljaspool Eestit, pälvis Risto Kübar.
Tema seni silmapaistvaim filmiroll on peaosa Rainer Sarneti lavastatud filmis "Idioot" (2011).
Palju õnne!


description: Endine presidendiproua Evelin Ilves haaras klaviatuuri ja teatas oma Facebooki lehel, et hiljutiste sündmuste valguses vajab Eesti ja Euroopa president Ilvest rohkem kui kunagi varem.

title: Evelin Ilves: Eesti ja ilmsesti kogu Euroopa vajab president Ilvest rohkem kui kunagi varem

maintext:
«Tänaste sündmuste valguses vajab Eesti ja ilmsesti kogu Euroopa president Ilvest rohkem kui kunagi varem. Kedagi, kes hoomab sügavuti ameeriklase hinge, tunneb keelt ja kõnepruuki,» teatas staar, et haridust tõendavast dokumendist ja heast lastetoast jääb uutes oludes kardetavasti väheseks.
«Mida aga teeme meie ajaloo pöördelistel hetkedel? Peksame omasid muidugi! Võiksime kord ära õppida, et sellest saab käputäis roppsuuröökureid pisikese mõnu ja ülejäänud rahvas pika piina. Ehk saame seekord siiski paremini hakkama,» kostis Evelin sotsiaalmeedias praegust olukorda Eestis.


description: Soomest pärit Lasse Virtanen oli üks neid, kes mitu aastat töötas nüüd uueks USA presidendiks saava Donald Trumpi meeskonnas, olles Trumpi jahil ja kodus ülemteener.

title: Soomlane Lasse Virtanen töötas mitu aastat Trumpi meeskonnas

maintext:
Virtanen andis nüüd väljaandele Ilta-Sanomat intrevjuu, milles meenutas Trumpi teenistuses olemise aega.
Lasse Virtanen töötas 1980. aastate lõpul Šveitsis, kuid samas ta tegi tööotsi ka jõukate jahtidel. Virtanen jõudis Trumpi juurde tööle Trump Princessi kapteni Richard Cooksoni kaudu, kes pidas soomlast pärast ta CV nägemist kompetentseks. Virtanen ütles Šveitsis ametikoha üles ja suundus USAsse New Yorki, kus ta palgati Trumpi meeskonda.
«Trumpi juurde tööle pääsemine oli õnnelike kokkulangevuste jada. Kokku oli ta meeskonnas kolm soomlast, töötasin Trumpi juures kolm aastat,» teatas Virtanen.
Lasse Virtanen oli Trump Princess jahil ülemteener, vastutades hea teenindamise eest ja nägi aastate jooksul nii mõndagi. Suure osa ajast oli jaht Atlantic City sadamas, üsna Trumpile kuulunud Trump Castle Casino lähedal.
«Trump korraldas sel jahil heategevus- ja kokteilipidusid, ärikohtumisi ja nõupidamisi. Trump elas väga kirevat elu, mulle meeldis tema meeskonnas olla, see oli sündmusi ja inimesi tulvil aeg,» meenutas soomlane.
Virtaneni sõnul jälgis ta Trumpi kampaaniat ja tema arvates teadis vabariiklaste kandidaat, millisele nupule vajutada.
«Ta ei ole poliitik, vaid ärimees. Ta sõnavõtud olid varasemates presidendikandidaatide sõnavõttudest erinevad, see ehmatas ameeriklasi, kes jäid kinni ta sõnadesse, saamata aru suuremast sõnumist,» arvas soomlane.
Virtaneni sõnul oli jahil ta otsene ülemus selle kapten, kuid viimane sõna jäi alati jahi omanikule Donald Trumpile.
«Tööandjana oli Trump sõbralik ja lojaalne, töö tegemiseks oli alati kõik vajalik olemas ja ta ei tõstnud mitte kunagi häält. Ta suhtus kõigisse, nii oma külalistesse kui meeskonda ja teenindajatesse lugupidamisega. Trump ei tarbinud alkoholi ega suitsetanud, ta hoidis meeleolu üleval naljakaid elulisi seiku jutustades,» lisas soomlane.
«Ükskord leidis aset naljakas seik. Olime Nantucketis Trump Princess jahil ning pardale olid tulemas ka Donald Trumpi vanemad. Tõime nad helikopteri maandumisplatsilt sadamasse, kus paadiga transportisime nad jahile,» meenutas soomlane.
Ta lisas, et enne, kui nad paati asusid hüüdis sadamas olnud isik, et härra Trump, kas saaksin teie autogrammi. Isa-Trump oli pojast kiirem ja andiski selle. Tegelikult tahtis hüüdja saada Donald Trumpi nime, kuid isa arvas, et tema oma. Donald Trump naeris juhtunu peale.
Virtanen lisas, et meedia on Donald Trumpist teinud südametu ärimehe, kuid tegelikult oli ta on seni tähelepanelik ja armastav isa. Ta näitas alati, kui tähtsad on ta lapsed, Donald Jr, Ivanka ja Eric.
Kui jaht oli remondis, töötas Virtanen New Yorgis Trump Toweris asuvas Trumpi perekonna luksuskorteris, mis paikneb kolmel korrusel. Ta oli ka seal ülemteener ja tema ülesandeks oli tagada, et luksuslik apartment oleks korras, söögid ja joogid õigel ajal kohal.
Virtaneni teatel on ta oma kireva elu jooksul kohtunud paljude huvitavate inimestega, kuid Trump on neist üks huvitavamaid.
Virtaten lõpetas oma töö Trumpi meeskonnas 1991. aastal, kui jaht Trump Princess oli Prantsusmaal Antibes’is.
On teada, et Trump Princessi kasutati 1983. aasta Bondi filmis «Never Say Never Again», milles mängis peaosa Sean Connery.


description: Rootsi põhjaosas asuv väikelinn on seal esimene, kuhu paigaldatakse lisaks rootsikeelsetele tänavasiltidele ka saamikeelsed sildid.

title: Põhja-Rootsi väikelinn saab saamikeelsed tänavasildid

maintext:
Saamid on elanud Skandinaavias alates viimasest jääajast, mis oli 10 000 aastat tagasi, nad kasutavd seni laialdaselt saami keelt, edastab The Local.
Rootis Liberaalse partei Arjeplogi esindaja Lars-Nila Lasko käivitas kampaania, et tänavasildid oleksid saamikeelsed ja nüüd andis kohalik omavalitsus selleks nõusoleku.
«Sain kohalikud võimud nõusse, et tänavasildid oleksid saami keeles. Samas ei ole nende paigaldamine odav, minnes maksma umbes 800 000 Rootsi krooni (85 000 eurot). Raha selleks lodetakse saada nii Euroopa Liidu vähemusrahvastele suunatud projektide kaudu kui Saami parlamendi kultuurikomiteelt. Protsess võib kujuneda üsna pikaks, kestes 2 – 3 aastat,» selgitas Lasko.
Norras ja Soomes on saami aladel saamikeelseid silte, kuid Rootsis mitte.
«Rootsis on sajandeid olnud domineeriv rootsi kultuur ja keel, kuid ka vähemuste kultuurile on tähelepanu pööratud, üks neist on saami raadio, mis käivitati juba 1952. aastal,» lisas partei esindaja.
Lasko lisas, et Rootsi on suur ja saamid elavad pealinnast Stockholmist kaugel, selle tõttu ei teata seal saamidest eriti midagi.
Saami keeled (ka lapi keeled) on rühm soome-ugri keeli, mida räägivad Rootsis, Norras, Soomes ja Venemaa Koola poolsaarel elavad saamid.


description: Youtube’is on video, millel ameeriklane selgitab, kuidas ta võttis oma abielurikkujast naise drooni abil vahele.

title: Video: ameeriklane kasutas drooni, et paljastada naise abielurikkumine

maintext:
Mees kasutas naise jälgimiseks ja tema tegevuse videosse võtmiseks drooni.
Droon liigub sinna, kuhu suundub naine ja naine läheb nende kodu lähedase kaupluse parkimisplatsile, kus istub võõrasse autosse, mille juhiks on mees.
«Hakkasin kahtlustama, kui ta järsku hakkas varem tööle minema. Siis sain anonüümse kõne, milles vihjati minu naise kõrvalsuhtele,» teatab mees videos.
Mees üritas esmalt oma naist ise jälitada, kuid ta ei saanud seda kaua teha, sest pidi ka ise tööle minema.
Ameeriklane otsustas siis kasutada videot tegevat drooni ja siis ta sai tõendi, et naisel on kõrvalsuhe.
Videol on näha, et naine ootab CVS kemikaalidekaupluse parklas, siis sõidab tema juurde auto. Ta räägib esmalt juhikohal olnud isikuga läbi auto akna või siis suudleb teda ning siis istub autosse, auto sõidab minema.
Mehe ja ta naise 18 aasta pikkune abielu sai kiire lõpu.
Ei ole teada, mis on asjaosaliste nimi ja kus video tehtud on.
Mitmed videot näinud kommenteerisid, et mehel ei olnud õigus naist sellisel viisil jälitada, kuna see on seadusevastane. Samas oli ka neid, kes arvasid, et naine oli paljastuse ära teeninud.


authors:
Inna-Katrin Hein
Kuvatõmmis Youtube

description: USAs Floridas elav teismeline tüdruk klõpsis autos olles selfisid, kuid hiljem ilmnes, et ta piltidel on veel keegi, keda seal olla ei oleks tohtinud.

title: Video: kas kummitus üritas tüdrukut hoiatada?

maintext:
13-aastane Harper Kurtz oli juulis ema autos ja nad sõitsid iludusvõistlusele, tüdruk jäädvustas end ajaveetmiseks, edastab The Sun.
Kurtzi ema Melissa vaatas üks kuu hiljem lapse selfid läbi ja leidis, et piltidel on veel keegi, kes istub auto tagaistmel. Tegemist oli poisiga.
«See oli täiesti ebatavaline. Läksin teise tuppa ja palusin külas olnud sõbrad tütre tehtud pilte vaatama ja ka nemad üllatusid,» teatas ema.
Ema on veendunud, et nende autos oli väikese poisi kummitus. Ta näitas fotosid paranormaalsete ilmingute ekspertidele, kes olid samal arvamusel.
Melissa Kurtzi andmetel oli sel teel, kus nemad suvel sõitsid, üks aasta varem toimunud autoõnnetus, milles hukkus väike poiss.
«Harperil ei olnud turvavöö kinni ja see poiss võis tüdrukut hoiatada, et ka tema võib elu kaotada, kui see tal kinni ei ole,» leidis paranormaalsete nähtuste uurija Greg Pocha.
Ema pani ebatavalised fotod sotsiaalmeediasse, kus nende ümber lahvatas diskussioon. On neid, kes peavad kummitusega fotosid autentseks, kuid ka neid, kelle arvates on pilte töödeldud.
Kuid välja pakuti, et auto tagaistmel võis olla mõni ese, mis auto liikudes liikus ja fotodel jäi mulje, nagu oleks tegemist inimesega.
Või siis oligi autos kellegi poeg ja ja see laps jäi naise tütre fotodele.


description: USA Florida arstikolledži arstid kirjutasid väljaandes British Medical Journal juhtumist, milles hoiatasid inimesi energiajookides liigse tarbimise eest.

title: Mees jõi iga päev viis purki energiajooki ja sai kollatõve

maintext:
Nende patsiendiks oli mees, kes jõi regulaarselt viis purki energiajooki päevas ja tal tekkis kollatõbi ehk A-hepatiit, edastab The Independent.
Enne haigestumist tarbis 50-aastane mees kolm nädalat liigselt energiajooke, kuna tal oli ehitustööga kiire ja need aitasid tal väsimust peletada.
Arstid ei paljastanud, millis energiajoogiga tegemist oli, kuid selles sisladus 40 milligrammi B3-vitamiini, mida tuntakse ka kui niatsiini.
Ekspertide hinnangul tohivad mehed tarbida päevas kuni 17 milligrammi niatsiini ja naised kuni 13 milligrammi niatsiini. Niatsiinist võib mürgistuse saada kui seda tarbitakse 500 milligrammi, kuid ka pikaajaline regulaarne tarbimine võib tekitada probleeme.
Niatsiin tekitab kõhuvalu, uimasuse, oksendamise ning tavaliselt arvatakse, et tegemist on gripiga.
Liigselt energiajooki joonud mehel muutus nahk kollaseks ja ta uriini värv oli järsku tumedam. Arstlik läbivaatus näitas, et mehel oli tekkinud kollatõbi ja ta maks oli kahjustada saanud.
Mehe teatel ta enne haigestumist oma eluviisi ei muutnud, samuti ei tarbinud ta alkoholi ja narkootikume ega suitsetanud. Ka ei olnud ta seadnud oma tervist ohtu ilma kondoomita seksides või vereülekandega, millest võib samuti kollatõve saada.
Arstide diagnoosi kohaselt oli mehe haigestumise põhjuseks liigne energiajoogi joomine, mis kahjustas maksa ja muutis naha kollaseks.
Nimetatud patsient paranes, kuid arstide sõnul võib maailmas olla veel sadu sarnaseid juhtumeid, milles energiajoogid tekitavad haigestumise.
«Eenergiajookide turg on lai, samas ei tea tarbijad riske, mis nende jookide liigse tarbimisega kaasnevad,» tõdesid arstid.
2015. aasta novembris avaldatud uuringu kohaselt kasvatab 450 milliliitrit energiajooki hea tervisega noortel infarkti saamise ohtu, kuna energiajook tõstab vererõhku ja kehas tekib rohkem stressihormoone.


description: Tänavu 20. sünnipäeva tähistav Pimedate Ööde filmifestival sai piduliku avapaugu reedel, 11. novembril Nordea kontserdimajas.

title: Suur pildialerii: PÖFFi suurejooneline avamine Nordea kontserdisaalis

maintext:
Tänavu 20. sünnipäeva tähistav Pimedate Ööde filmifestival toimub 11.–27. novembril Tallinnas Apollo kinodes Solarise keskuses ja Mustamäel, kinodes Kosmos IMAX, Sõprus ja Artis, Lennusadamas, Tallinna Loomaaias ning Tartus Elektriteatris ja kinokeskus Cinamonis.
Samaaegselt PÖFFiga toimuvad ka kolm täiemahulist alafestivali: animatsioonfilmidele pühendunud Animated Dreams (16.–20. november), laste- ja noortefilmide festival Just Film (11.–20. november) ja rahvusvaheline lühifilmide festival Sleepwalkers (12.–16. november).
17.–24. novembrini toimub PÖFFi ja Baltic Evendi filmitööstuskohtumine Industry@Tallinn – üks Põhja-Euroopa suurimaid filmi- ja audiovisuaaltööstuse kohtumisi.
Kokku on PÖFFile tänavu oodata üle 800 rahvusvahelise filmi- ja audiovisuaaltööstuse professionaali, üle saja eesti ja rahvusvahelise ajakirjaniku ning tuhandeid filmifänne.
Kolm võistlusprogrammi. Auhinnad
Festivali programmi kuulub tänavu taas kolm võistlusprogrammi – Põhivõistlusprogramm, Debüütfilmide võistlusprogramm ja Eesti filmi konkurss – , mis on kokku pandud festivali rahvusvahelise programmitiimi poolt. Filme hindavad rahvusvahelistest filmispetsialistidest koosnevad žüriid.
Festivali nn kroonijuveeliks on programmidest kõige vanem ehk rahvusvaheline Põhivõistlusprogramm, kus näidatakse juba rahvusvahelist tunnustust pälvinud ja suuremat kinematograafilist kogemust omavate režissööride kõige uuemaid filme. Esmakordselt PÖFFi ajaloos on tänavu kõikidel Põhivõistlusprogrammi filmidel kas maailma- või rahvusvahelised esilinastused. Need filmid avalikustatakse 18. oktoobril, piletid lähevad müüki 21. oktoobril.
Põhivõistlusprogrammi filme hindav rahvusvaheline žürii annab välja järgmised auhinnad:
grand prix parimale filmile: preemia 10 000 eurot läheb jagamisele režissööri ja produtsendi vahel
parim režissöör: preemia 5000 eurot
parim operaator
parim stsenaarium
parim naisnäitleja
parim meesnäitleja parim filmimuusika.
Vaata suurt pildigaleriid PÖFFi pidulikust avamisest!


description: USA laulja ja näitleja Cher teatas, et kui vabariiklaste kandidaat Donald Trump saab USA presidendiks, siis tuleb tal planeedilt Maa lahkuda, sest ta ei taha elada Trumpi tekitatavas hullumeelsuses.

title: Cher: kui Trump saab presidendiks, siis lahkun planeedilt Maa

maintext:
Cher esines sellise sõnavõtuga demokraadist kandidaadi Hillary Clintoni kampaaniasündmusel, edastab foxnews.com.
Samas ta ei täpsustanud, kas ta kaalub elamist Rahvusvahelises kosmosejaamas või tahab ta lihtsalt teha lennu kosmosesse inglasest ettevõtja Richard Bransoni pakutava kosmoselennukiga.
Lauljanna teatel on Trumpi poolehoidjad kasutanud tema kohta sõna «tõusik», kuid see ei häiri teda.
Teada on, et Cher kasvas üles vaesuses, sest teda kasvatas vaid ema, autojuhist isal oli narkoprobleeme ja teda pere eriti ei huvitanud. Cheri ema abiellus hiljem jõuka mehega ja nad kolisid Beverly Hillsi elama.
Cheri arvates ei peaks eakad nagu Trump, kes on 70-aastane, presidendiks kandideerima ja poliitikaga tegelema.
«USA vajab värsket verd, uusi ideid, uut energiat. Meie riik on hääbumise kursil,mitte küll kiire hääbumise, kuid ikkagi hääbumise. Trumpi presidendiks saamine aitab sellele kaasa,» nentis staar.
USAs toimuvad presidendivalimised homme, 8. novembril.


description: Selle aasta Comedy Wildlife Photography Awards (Naljakate loodusfotode auhinnad) võitjad tehti teatavaks  ning kõige naljakamaks osutus foto, millel on näha peadpidi lumes rebast.

title: Video: 2016. aasta kõige naljakamaks loodusfotoks kuulutati peadpidi lumes rebane

maintext:
Võistlusele saadeti üle 2200 foto, millest valiti igas kategoorias välja parimad, arvesse võeti nii tehnilist poolt kui huumorit, edastab photozine.com.
Kõige paremaks osutus ameeriklanna Angela Bolhke foto, mille ta tegi Yellowstone’i rahvuspargis ja millel on näha midagi lumest otsivat rebast, see kuulutati kahes võistluskategoorias, üldises and maa omas parimaks fotoks.
Fotograafi sõnul on pildil rebane, kes jahtis hommikusööki, oletatavalt uruhiirt. Ta lisas, et selle imelise foto müügist saadud raha annetab ta Yellowstone’i looduse kaitsmisse.
Õhu kategooria parimaks kuulutati foto pelikanist, kes ei saanud kala kätte, veekategoorias kollane kala, kes tõukab kaaslast. Noorte kategoorias sai võidu pilt sebradest, kes miilustavad ja naeravad.
Väga soovitatud kategoorias osutus võidukaks foto karust, kellel ei õnnestunud lõhe kätte saada, vaid veest välja hüpanud kala virutab karule. Selle tegi fotograaf Rob Kroenert USAs Alaskal Katmai rahvuspargis 2014. aasta juulis.
Teise koha selles kategoorias sai ameeriklasest fotograaf Adam Parsonsi foto karust, kelle peas tunduvad olevat hanetiivad. See foto tehti 2015. aasta septembris.
Võidufotodeks osutusid veel foto grupist uudishimulikest öökullidest ja linnust, kes teeb oma häda pühvlile pähe. Veel märgiti ära fotod, millel on näha gepardit nagu arutamas selle üle, et kui kiire ta olla võib ning Komodo draakonit väljumas WCst.
Naljakate loodusfotode võistluse korraldajate teatel saadeti fotosid Argentinas Rootsini, USAst Ungaribi, Austraaliast Venemaani, Hiinast Lõuna-Aafrikani ja kõikidest paikadest, mis jäävad nimetatute vahele.
Comedy Wildlife Photography Awards teeb koostööd Born Free fondiga, mille eesmärgiks on looduskeskkonna ja metsloomade kaitsmine ja säilitamine.


description: Ameerika naine kaebas kohtusse rõivafirma Zara, kuna väidetavalt leidis ta kleidi ääreõmbluse seest rotilaiba.

title: Jube foto: naine kaebas populaarse rõivafirma kohtusse, kuna tema kleidi sisse oli õmmeldud rott!

maintext:
Cailey Fiesel väidab, et ostis kleidi selle aasta juulis Zara poest, mis asub Connecticuti osariigis Greenwichis, kirjutab TMZ. Kui ta viimaks kleidiga tööle otsustas minna, märkas ta «häirivalt vänget aroomi».
Seejärel märkas Cailey lahtist niidiotsa, mis tema jala vastu käis. Kui ta seda uurima asus, tundis ta kleidis kummalist mügarikku. Just sel hetkel nägi ta, et niidiots oli tegelikult surnud roti jalg.
Cailey sõnul tekkis tal äge lööve, mille arstid diagnoosisid kui rottide levitatava haiguse. Naine nõuab rõivafirmalt kahjutasu, kui täpset summat ta ei avaldanud.
TMZ küsis kommentaari Zaralt, kuid pole veel vastust saanud.
Vaata häirivat pilti TMZs.